Codi: 100113 Crèdits: 6\nMarc Masdeu Sabate\nPart de la bibliografia pot ser en anglès\nL'assignatura té com a objectiu ser una introducció als problemes aritmètics i, a la vegada, oferir una visió dels mètodes que intervenen en l'anàlisi i resolució d'aquests problemes. Donat que hi ha massa tipus de problemes en teoria de nombres com per a ser coberts en un curs d'aquestes característiques, el curs es basa principalment en els problemes diofàntics, i s'introdueix a partir d'aquests la teoria algebraica de nombres i la geometria aritmètica.\nEl curs es divideix en quatre parts: (I) Congruències i divisibilitat; (II) Corbes el·líptiques; (III) Llei de reciprocitat quadràtica; i (IV) Primalitat i factorització. El nexe d'unió de les quatre parts, i que pot servir de motivació encara que no sigui l'objectiu del curs, és l'aplicació que d’ells se n'ha fet a la criptografia.\nEn la primera part estudiarem resultats bàsics de congruències, i veurem les primeres aplicacions a la criptografia.\nLa segona part ladedicarem a les corbes el·líptiques, emfatitzant les aplicacions que s’ha fet a la factorització i a la criptografia.\nEn la tercera part introduirem la llei de reciprocitat quadràtica i les seves conseqüències.\nLa quarta part està dedicada a l'estudi d'algoritmes per determinar la primalitat d'enters, i per trobar factors no trivials d'enters compostos.\nContràriament al que alguns podrien creure, la teoria de nombres és una de les branques de les matemàtiques que més s'assembla a les ciències experimentals: el seu principal objecte d’estudi és una cosa tan concreta com els nombres, que coneixem i fem servir a diari. És per això que l’experimentació és un tret bàsic de la teoria de nombres, i això es reflecteix en el curs mitjançant l’ús d’eines informàtiques (principalment Sage) que permeten descobrir, entendre i resoldre molts fenòmens aritmètics.\nI. Primers i congruències\nEls enters mòdul n\nMètodes efectius per inversos i exponenciació\nDiffie-Hellman i RSA\nII. Corbes el·líptiques\nDefinició i llei de grup\nPunts de torsió, punts racionals\nCorbes sobre cossos finits\nCriptografia amb corbes el·líptiques\nComptatge de punts\nIII. La llei de reciprocitat quadràtica\nResidus quadràtics i el símbol de Legendre\nLRQ i demostració\nEl símbol de Jacobi\nAplicació: arrels quadrades mòdul p\nIV. Primalitat i factorització\nAlgoritmes de factorització\nRho de Pollard\nBases de factors\nAlgoritmes pel logaritme discret\nAquesta assignatura té dues hores setmanals de teoria. A més dels apunts del curs, en certs moments caldrà completar el contingut de les explicacions de classe amb consultes a bibliografia o a material proporcionat pel professor.\nHi haurà sessions dedicades a resoldre problemes. Cada alumne haurà de presentar un dels problemes de la llista resolt, per escrit i entregat al professor. Els dubtes que sorgeixin es poden preguntar durant la classe o a les hores de consulta dels professors. El treball sobre aquests problemes es recolza en els conceptes introduïts a classe de teoria, els enunciats dels teoremes, i les seves demostracions, ja que molt sovint les tècniques seran semblants.\nEn els seminaris es practicarà l'ús de SAGE per a resoldre un projecte.\nA més, l'assignatura disposa d'una pàgina al "campus virtual" on s'aniran penjant les llistes de problemes, material addicional i qualsevol informació relacionada amb l'assignatura.\nClasses de Teoria 30 1,2 2, 3, 4, 7\nClasses de Problemes 14 0,56 2, 3, 4, 8\nPràctiques 6 0,24 3, 8\nEstudi de la teoria 37 1,48 2, 7, 8\nRealització de problemes i pràctiques d'ordinador 60 2,4 2, 3, 4, 7, 8\nDurant el curs s'hauran d'entregar algun problema, que comptarà un 25% de la nota final. L’estudiant haurà de fer un programa d'ordinador en Sage que apliqui alguna tècnica explicada a classe, d'entre una serie de propostes fetes al primer mes de començar el curs, i que valdrà el 20% de la nota. Es farà també un treball i/o presentació oral, que contribuirà un 25% de la nota. La resta de la nota (30%) s'obtindrà d'un examen final on s'haurà de resoldre algun problema amb uns quants apartats.\nNomés es podrà recuperar l’examen final i/o el programa, sempre i quan la nota en cada part a recuperar hagi superat el 3,5 sobre 10. És important remarcar que, en cas de presentar-se a millorar nota, l’estudiant renuncia a la nota prèvia.\nEntrega de problemes 25% 0 0 2, 3, 4, 6, 7, 8\nExamen final 30% 3 0,12 1, 2, 3\nPresentació oral 25% 0 0 2, 3, 4, 5, 7, 8\nPrograma 20% 0 0 2, 3, 4, 7, 8, 9\nW. Stein, Elementary Number Theory: Primes, Congruences, and Secrets, Springer-Verlag, Berlin, 2008.\nJ.-P. Serre, A Course in Arithmetic, GTM7, Springer, 1973.\nN.Koblitz, A Course in Number Theory and Cryptography, GTM114, Springer, 1994.\nI.N. Stewart, D.O. Tall, Algebraic Number Theory, Chapman and Hall, 1979.\nZ.I. Borevich y I.R. Shafarevich, Number Theory, Academic Press, 1966.\nJ. Neukirch, Algebraic number theory, Springer-Verlag 1999.


Dues persones mortes i cinc hospitalitzades per un brot de còlera a Kenya\nPublicat 19/05/2017 18:00:04CET\nNAIROBI, 19 Maig (Reuters/EP) -\nDues persones han mort pel còlera aquesta setmana i altres cinc estan rebent tractament mèdic en un hospital de Nairobi, segons ha informat aquest divendres el director adjunt de Salut Pública a Nairobi, Jairus Musumba.\n"Hi ha al voltant de set casos i cinc dels afectats procedeixen d'un casament. Tots han estat ingressats a l'hospital de Nairobi", ha declarat Musumba, que ha afegit que "dos d'ells, procedents de la regió de Vihiga, han mort".\nLes víctimes són part d'un grup de 400 convidats que van acudir a un casament a Nairobi en el qual una companyia de càtering es va ocupar del menjar. "Hem interrogat la persona que es va ocupar del càtering i estem analitzant mostres d'aliments per veure quina pot ser la font de contaminació", ha declarat Musumba.\n"El còlera és una pandèmia a Nairobi i les infeccions es produeixen normalment després de les sequeres. Quan plou tenim casos esporàdics", ha assegurat Musumba.\nAlmenys 216 persones van morir i 13.000 van ser hospitalitzades en l'última epidèmia de còlera a Kenya, al març del 2016. D'acord amb l'Organització Mundial de la Salut (OMS) Kenya ha sofert greus epidèmies de còlera des del 1971. Els pics d'infecció solen produir-se al març i abril, juny i octubre o novembre.\nLa malaltia, present en els aliments i en l'aigua contaminada per la femta humana, pot matar en qüestió d'hores tret que es tracti amb líquids i antibiòtics.\nMés de la meitat dels alemanys aposten per repetir les eleccions legislatives\nMés de 20 morts en un atemptat suïcida contra una mesquita a l'est de Nigèria, segons un testimoni


Torra insisteix al gobierno sobre la baixa de pares amb fills en quarentena La República\nTorra insisteix al gobierno sobre la baixa de pares amb fills en quarentena\n“Falta una setmana. No podem esperar més”\nEl MHP Quim Torra segueix insistint en que cal aprovar la baixa de pares amb fills en quarentena. Un tuit seu ho diu molt clar: “Falta una setmana. No podem esperar més. Cal donar confiança als pares i mares d’aquest país. Cal que tothom pugui fer les quarantenes -si cal- amb la tranquil·litat de no patir pel seu sou ni el lloc de treball. S’acaba el temps.”\nPer argumentar-ho millor, ha emès un fil a twitter explicant les fins ara infructuoses gestions que ha fet amb el gobierno\nbaixa de pares


EFE Madrid 19/06/2012 14:04\nEl senador del PP per Lleó Juan Morano ha avançat aquest dimarts al matí que votarà "en contra del pressupost del ministeri d'Indústria" i trencarà així la disciplina de vot del seu grup en les esmenes dels pressupostos generals de l'Estat (PGE) que fan referència a les ajudes a la mineria del carbó. La primera de les set esmenes que el PSOE ha presentat en aquests ajuts es votarà aquest dimarts a la tarda al Senat, i per ara està prevista la presència a la cambra alta d'un grup d'almenys 50 dones de miners de les comarques lleoneses de Babia i Laciana per fer pressió.\nEn declaracions als mitjans de comunicació als passadissos del Senat, Morano ha insistit que votarà "amb consciència", de manera que ho farà a favor de les esmenes presentades pel PSOE als PGE, per defensar la mineria de les retallades dels ajuts que s'estimen en un 60%. Morano ha assegurat que a ell no l'ha pressionat "ningú", i que hi ha hagut una correcció absoluta, per la qual cosa ha recalcat que votarà "amb consciència", perquè aquest "és un país lliure". Tot i això, la setmana passada el PP va expulsar un diputat al Parlament balear per votar contra la llei que elimina l'obligatorietat de saber català per treballar a la funció pública\nEn la defensa de la primera esmena relativa al sector de la mineria, al ple del Senat, la senadora del PSOE Yolanda Vicente ha incidit que les decisions sobre la mineria afecten molts ciutadans de Castella i Lleó, Astúries i Aragó que demanen que vetllin per ells i pel seu futur. En relació amb aquest fet, ha assenyalat que el PP no té en compte aquests ciutadans i ha mostrat la seva confiança que els senadors populars de les zones afectades votin a favor d'aquestes esmenes.\nEn resposta a això, la senadora del PP Mar Angulo ha respost que el seu grup, com que té "vergonya", no promet altra cosa que el que complirà i compleix el que promet. Angulo ha assegurat que el PP fa molt de temps que treballa pel futur de les famílies del sector de la mineria "de manera seriosa, i no fent brindis al sol" com fa el PSOE. La senadora popular ha acusat el PSOE d'"ignorar durant anys" el sector de la mineria "incomplint compromisos" i votant en contra d'inversions que milloraven notablement la vida dels miners de Castella i Lleó.\nAls passadissos de la cambra alta, i abans de començar el debat d'esmenes als PGE, el senador del PP Ovidio López Rodríguez ha assegurat que cap membre del seu grup farà declaracions sobre el conflicte de la mineria abans que finalitzi, aquest dimarts a la tarda, la votació de les esmenes.


La Garrotxa: un CdA explosiu! | ZER del Solsonès\nEl primer dia d’estada a la Garrotxa hem conegut una ciutat molt semblant a la nostra capital de comarca. Hem conegut una ciutat gegantera, amb un nucli antic ple d’història, amb edificis emblemàtics i amb un passeig que s’omple de vida quan celebren el mercat setmanal. Però malgrat les semblances, Olot té uns elements que no tenim al Solsonès i que ens desperten les ganes d’aprendre: els volcans.\nÉs per aquest motiu que els alumnes de cicle mitjà de la ZER del Solsonès ens hem desplaçat fins al Cda de la Garrotxa per aprendre moltes coses sobre els volcans i la Fageda d’en Jordà.\nDurant la primera jornada, després d’instal·lar-nos a la torre Malagrida hem fet un joc de descoberta d’Olot amb el qual hem conegut els seus elements emblemàtics i les seves tradicions. A la tarda, hem visitat el museu dels Volcans d’Olot per conèixer els fenòmens sísmics i volcànics del territori i, a la vegada, conèixer els ecosistemes d’aquesta comarca. Acabem la jornada amb una simulació d’un terratrèmol de 7.2 a l’escala de Richter.\nDivendres, el darrer dia, acabem amb la visita cultural i històrica del poble medieval de Besalú, el seu pont, els seus carrers i els seus banys jueus. Em passejat pels seus carrers i hem gaudit d’una estona amb els companys.\nHem après moltes coses sobre aquesta comarca, que ens han ajudat a entendre millor els volcans, els ecosistemes i la història d’aquest indret del nostre país. Però també ens emportem els records i les vivències de tres dies de convivència amb els nostres companys i mestres de la ZER.


Mons. José Ignacio ALEMANY Grau, Bisbe Emèrit de Chachapoyas\nAvui, com sempre, els humans anem a la caça de títols, tot cercant esdevenir algú en mig d’aquesta selva de capacitacions. Jesús surt al nostre encontre explicant-nos com ha de preparar-se el cristià per aconseguir els títols més importants i ser especialistes en el Regne de Déu.\n«De pare només en teniu un, que és el del cel» (Mt 23,9), i nosaltres hem d’aprendre d’Ell per a ser els petits pares de famílies en la llar. Benet XVI ens recordava: «Solament qui és atret per Déu Pare i l’escolta, pot creure en Jesús, trobar-lo i nodrir-se d’Ell». Bo i vivint una sincera filiació com Jesús, tindrem dret a anomenar-nos pares, sempre amb la minúscula de la humilitat.\nPer al títol de guia cal deixar-se ensenyar i dirigir pel Crist «perquè de guia només en teniu un, que és el Crist», i així orientar els germans més petits. Novament el Papa Benet ens transmet el secret: «Quan et conquereix el foc de la mirada del Crist, cap sacrifici sembla gran per a seguir-lo i per a donar-li el millor».\nFinalment, per tal d’adquirir el títol de mestre i ensenyar els altres, cal fer-se petit i aprendre de l’únic Mestre que és el Crist, “mansuet i humil”. L’única condició, per tant, per a tots aquests títols és la vertadera humilitat, perquè «el qui s'enalteixi serà humiliat, però el qui s'humiliï serà enaltit» (Mt 23,12).\nDe totes formes, el màxim doctorat es dóna quan un s’especialitza tot servint per amor, tal com ho va fer el Mestre, perquè «el més important d’entre vosaltres que es faci el vostre servidor» (Mt 23,11). Sant Agustí ens ensenya: «Com més humils, més grans».\nTots aquests títols els meresqué aquest Sant Doctor, sant Agustí, a qui avui celebrem. Ens serà útil aquesta recomanació que ell ens dóna per aconseguir-los: «Per assolir les altures, necessites l’escala. Per tal d’assolir l’alçada de la grandesa, utilitza l’escala de la humilitat».


I si l'amfitrió em notifica que l'allotjament que ja he pagat no està disponible però m'ofereix una alternativa? | Centre d'ajuda d'Airbnb\nEncara que ja hagis fet una reserva, si un amfitrió t'ofereix allotjar-te a un altre espai, pots acceptar l'oferta si hi estàs d'acord, però no en tens cap obligació.\nAbans de pagar una reserva\nSi l'amfitrió encara no ha confirmat la teva reserva i t'ofereix un allotjament diferent, pots acceptar l'oferta o bé buscar un nou espai. Recorda que no tens cap obligació d'acceptar-lo. A més, primer t'has d'assegurar que s'adiu a les característiques del teu viatge.\nDesprés de pagar la reserva\nSi un amfitrió et demana que et quedis a un allotjament diferent del que havies reservat i hi estàs d'acord modifica la reserva o demana a l'amfitrió que ho faci. Revisa bé tota la informació sobre el nou espai abans d'acceptar el canvi.\nSi no estàs d'acord amb el canvi o l'amfitrió et demana que ho facis sense modificar la reserva de forma oficial a través de la plataforma d'Airbnb, demana-li que cancel·li la reserva: així podràs optar a un reembossament íntegre o buscar un altre espai que s'adapti millor a les teves necessitats.\nDesprés de la teva arribada\nSi ja has arribat a l'allotjament i creus que no es correspon amb la descripció de l'anunci, segueix aquests passos per informar sobre el problema. La nostra Política de reembossament a l'hoste et garanteix una devolució del pagament si l'allotjament no coincideix amb la reserva que vas realitzar.\nNo aconsegueixo contactar amb l'amfitrió


Gran dia en l’aniversari de Castellbell i el Vilar | Actualitat | RCD Espanyol\nGran dia en l’aniversari de Castellbell i el Vilar\nEl passat diumenge 24 d’abril, la Penya Blanc-i-Blava de Castellbell i el Vilar va celebrar el seu 3r aniversari d’una forma ben especial. L’esdeveniment va començar a les 8h quan, des de la mateixa seu social de la penya, uns quants pericos van començar a caminar amb una destinació clara: el cim de Montserrat. A les 9.30h, des de la Font Gran de Monistrol de Montserrat, s’hi van sumar desenes de pericos més que van fer que gairebé una cinquantena d’excursionistes, engalanats amb els colors de l’Espanyol, recorreguessin els més de 4km de pujada fins a arribar al Monestir de Montserrat. Allà, els ambaixadors ja ho tenien ja tot preparat: aigua i fruita per a recuperar-se i una medalla per als tots els finishers. Un cop al Monestir, es va fer una ofrena floral tot desitjant el millor per la penya i per l’Espanyol.\nEra ja prop del migdia i tocava baixar per anar fins a Castellbell i el Vilar, on esperava una suculenta fideuà popular. L’ambient que s’hi va respirar durant tot el dia va ser de festa i germanor, amb inflables per als més petits i un tarannà familiar que ho convertia tot en riures i rialles.\nDesprés de dinar, va ser l’hora dels tradicionals sortejos de material blanc-i-blau, i també dels discursos, començant pel president de l’ambaixada perica, en Juan Martínez; continuant pels representants de la FCPE, els vicepresidents Daniel Pérez i Javier Arabia; i acabant pels representants del RCD Espanyol, els veterans Raúl Longhi i Mario Abascal.


El peletero: Èdip rei\nLo del PSOE no se si iterpretar-ho com una tragedia, tragicomedia, o un esperpent d´en Valle Inclán.\nMes aviat em decanto per l´ultim.\nJa cal que corrin a fer un congrés, i aclarir la seva possició.\nPerque el que seria llógic, es que seiessin a negociar el presupostos amb el govern, ja que a en Rajoy no le queda me remei que fer-ho.\nEs impossible que siguin mes ximplets.\nTot és possible Rodericus, fins i tot que siguin encara més ximplets, molt més. Com ja saps tot és susceptible d'empitjorar.\nValle Inclán és una molt bona interpretació. Com se li acut aquest bon noi de l'Hernando fer servir la mateixa frase?, estan bojos?, els hi queda alguna neurona? On pensen que es troba ara el seu nivell de credibilitat? Sembla que se n'enfotin de tots nosaltres.\nUna abraçada i bon cap de setmana també.\n11 de noviembre de 2016, 13:49\nÉs curiós que es torni a utilitzar el "no és no", en la mateixa boca, el mateix partit i la mateixa persona que va signar un no en si.\nUna falta de respecte a l'electorat, no se si els queda poc o molt, però una falta de respecte i un menyspreu total per la dignitat de la seva persona, la del Sr Hernando.\nSembla que gaudeixin destrossant el partit.\nAixí és Miquel, aquests nois em sembla que no saben el que es fan, estan molt desnordats i no n'encerten ni una. I com li dic al Rodericus sembla també que s'ho prenguin a broma.


El Breakfast Run, una prèvia per a tots en vigílies de la Marató València Trinidad Alfonso\nQuan dues coses bones s’ajunten, només poden fer que esta unió done un fruit encara millor. La pràctica de la carrera a peu ha crescut exponencialment en els últims anys, i ara, la Marató València Trinidad Alfonso, organitzada per la SD Correcaminos i l’Ajuntament de València, unirà a corredors vinguts d’arreu del món en un Breakfast Run previ al marató.\nEl Breakfast Run convocarà prop de 7.000 corredors per fer l’últim entrenament i recuperar forces amb un nutritiu esmorzar abans de la celebració del millor marató d’Espanya. Este últim test festiu i per a tots els públics abans de la Marató València Trinidad Alfonso tindrà lloc el proper dissabte 14 pel Circuit 5K Jardí del Túria i reunirà tots els corredors, ja siguen participants de la prova maratoniana, de la 10K o corredors de la ciutat. L’últim test per a les cames abans de la prova de diumenge començarà al Pont del 9 d’octubre a les 9h i conclourà al Pont de l’Àngel Custodi. En finalitzar este tram d’entrenament massiu amb corredors vinguts de tots els racons del planeta, hi haurà un esmorzar preparat per a tots els participants amb productes típics de la gastronomia valenciana.\nPer inscriure en esta última pràctica i disfrutar del Circuit 5K cal formalitzar el registre a la web de la prova (www.maratonvalencia.com). L’activitat té un preu d’1 € per a tot aquell que vullga ser partícip d’esta iniciativa. En la pròpia Fira del Corredor, durant tot el divendres, podràs sumar-te a aquesta activitat i recollir el teu dorsal si encara queden disponibles. Al quilòmetre 0 de l’Breakfast Run (Pont del 9 d’octubre) també es podran recollir els dorsals.\nAmb esta iniciativa, València tractarà d’unir a tots els participants de la prova i els ciutadans a través del Breakfast Run. Igual que la resta de grans maratons del món, València oferix l’oportunitat de realitzar l’últim entrenament en un entorn pensat per a la pràctica del running com és el Circuit 5K. Perquè córrer és important, però per poder fer-ho de manera continuada cal recuperar forces i quina millor manera de fer-ho que entre companys i disfrutant de la gastronomia de València, una ciutat de pur running i amb la millor dieta mediterrània.\nEntrada prèviaAnterior Els clubs esportius valencians unixen forces per la Marató València Trinidad Alfonso


9 JARDÍ - La Viola Cornuta\nLa viola és una planta herbàcia anual pertanyent a la família violàcia. Posseeix tiges que cobreixen els sòls, fulles radicals i pecíols que varien entre curts i llargs. Les seves flors tenen aparença de cor, amb pètals ovalats i vores denticulades. Es troben en bonics colors com el morat, groc, porpra i blava.\nBrollen entre la tardor i l’hiverno, quan se’ls veu adornant infinitat de jardins. És popularment coneguda com a pensament. Es diu que l’esperança de vida de la viola és d’un any, és a dir que floreix i mor, però quan les cures són exhaustives i el clima li afavoreix, poden duplicar aquest temps.\nLa viola és de gran valor ornamental. No obstant això, és important ressaltar que durarà poc quan hi ha escassetat o excés de llum. Una semis ombra pot ser ideal.\nLes temperatures ideals són entre 2 a 5 °C durant la nit i de 20 a 22 °C durant el dia. Per sota d’elles s’alentirà el seu desenvolupament i per damunt s’accelerarà, en tots dos casos, el seu creixement no serà l’idoni.\nSòl ben drenat, humit, ric en matèria orgànica.\nEl podat de la viola no presenta cap dificultat. Es basa principalment a retirar les branques seques com a mesura per estimular aparició de flors noves.\nEl reg ha de ser moderat, evitant sempre els tolls. Si compta plat sota el test, s’ha de retirar immediatament l’aigua sobrant després del reg perquè no hi hagi acumulació de líquids que puguin danyar les seves arrels. El drenatge es pot millorar col·locant roques i sorra a la terra.\nL’adobat pot efectuar-se cada quinze dies utilitzant un humus ideat per a arbustos florals.\nEn cas de plantar-se en el sòl, pot incorporar-se un compost amb una concentració de substrat del 30%. És important que hi hagi presència de matèria orgànica i humus de cuc, perquè obtingui els nutrients requerits per al seu sa creixement.\nTant les plagues com les malalties tenen poca incidència en la viola. L’eruga o els pugons poden afectar-la però es controlen amb fumigacions sistemàtica. Quan se la descura, pot veure’s afectada per Tielaviopsis, Cercospora o Alternaria.\nLa sembra de la viola es realitza a partir de la llavor, preferiblement finalitzant el mes d’agost. Es posarà en un espai protegit amb substrat fresc, procurant un ambient no major a 18ºC.\nRequereix un sòl amb pH 6 i un fertilitzant suau quan la planta desenvolupi els primers sis lòbuls.\nSi es conrea en el jardí, és aconsellable deixar una distància de 35 centímetres entre cadascuna perquè creixin a pler.\nSón recomanades per cobrir els sòls dels patis i sembrar sota arbres de poc fullatge, perquè així la viola o pensament manté el jardí lliure d’herbes.\nEn la jardineria privada i pública s’acostuma a tenir-la en tests constituint esplèndids massissos multicolors.\nTambé s’utilitza en la gastronomia, sent un complement fantàstic per les amanides.\nJan 8, 2018 | Consells, Newsletter |\n« TALLER PER APRENDRE A FER EMPELTS\tAquest mes de febrer recordeu felicitar a… »


A l'arrel: de gener 2009\nAbans-d'ahir el CB Vic va fer el partit de la primera jornada de la 2a volta contra el Leche Río Breogán, a les 8 del vespre.\nTota l'hora va estar guanyant el Breogán per 4 o 5 als primer i segon quarts i després, ja de 6 a 10 punts en contra del Vic. Com al partit contra el Lleida, al Breogán també li van expulsar un jugador cap al final.\nA la segona part vam anar a seure a l'altra banda i a dalt de tot de les grades (es veu per les fotos). Estadístiques del partit.\nAvui, com dissabte passat el meu pare i jo hem anat a les pistes d'atletisme de Badalona per fer la 4a Jornada de Promoció a Badalona. Per començar quan m'he llevat ja se sentia el vent molt fort, després, a 1/4 de 9 hem marxat de casa i seguia fent vent, moltes galledes de l'orgànic de la recollida porta a porta de Calldetenes estaven al mig del carrer. Més endavant, a Llerona hi havia una cua de cotxes i hem hagut d'anar per un polígon d'allà. Després, havia caigut un arbre i també hi tornava a haver cua, i llavors, feia molt vent però hem arribat bé. A l'aparcament de les pistes (que és de sorra), cada cop que feia una ventada s'ensorrava tot. Un cop a les pistes, he fet l'escalfament... fins a les 10 que ja havia de fer la primera prova, pes. Era la primera vegada a la meva vida que feia aquesta prova, però veient com ho feien els altres ja ho he entès. He tirat un cop, i després, quan feien la 2a ronda el vent encara ha bufat més fort, es movien els focus altíssims, s'ha tombat la tanca protectora que envolta la pista i s'ha suspès la prova per 5 o 10 minuts. Però poc més tard, al cap de 2 o 3 minuts ja han dit que no s'esperaria més i se suspenia tot. A la tornada la carretera estava en molt més mal estat, hi havia branquillons per les vores i bastants arbres tombats amb grues, excavadores i policia serrant-ne d'altres i apartant-ne de la carretera.\nLa setmana passada ho van suspendre per la pluja i aquesta pel vent; la setmana que ve, per què serà?\nHo ha fet... l' Arnau Comajoan Cara a les (GMT +1h) 18:59\nHe fet un nou bloc, és de geografia i de tant en tant hi posaré preguntes (endevinar un país, un lloc...), sinó, a baix de tot d'ell hi ha tots els nivells del Traveler IQ Challenge™, que aquí només hi ha el de tot el món.\nL'adreça del bloc és bgeografia.blogspot.com.\nHo ha fet... l' Arnau Comajoan Cara a les (GMT +1h) 18:36\nCB Vic 89-Plus Pujol Lleida 76, així van quedar al partit de la Jornada 17 de la lliga LEB Or d'ahir a la tarda. Hi vam arribar cap a les 4 de la tarda, mitja hora abans del començament del partit.\nDurant el 4t quart, estava molt igualat però, per pocs punts anava guanyant el Lleida, a la mitja part 34 a 35, però a l'últim quart el Vic va remuntar fent molts triples i van expulsar per 5 personals en Lewis del Lleida. Van acabar guanyant el Vic per 89 a 76.\nA la mitja part van fer la presentació dels equips base i filials. Estadístiques del partit.\nHo ha fet... l' Arnau Comajoan Cara a les (GMT +1h) 14:50\nAbans-d'ahir, a davant de casa hi van posar una cosa nova de les obres, uns pals molt llargs que semblen ser per l'electricitat o el telèfon.\nHo ha fet... l' Arnau Comajoan Cara a les (GMT +1h) 09:32\nAvui al matí, amb el meu pare hem anat a les pistes d'atletisme de Badalona anomenades Pistes d’Atletisme Paco Águila, al barri del Canyet al darrere de l'església del Sant Crist de Canyet. Hem sortit de casa que plovisquejava una mica, i quan passàvem per Parets del Vallès, encara més, però al moment que hem arribat a la zona de les pistes, ha parat de ploure. Tot i no ploure, ho havien suspès igualment, perquè anteriorment havia plogut molt. A les pistes no hi havia ni grades per seure, només hi havia la pista d'un tartà molt vell i un edifici de planta baixa lateral pels vestidors, un gimnàs...\nDesprés hem marxat per la carretereta que passava per allà (la BV-5011) fins a Montcada i Reixac, passant pel barri del Canyet, St. Jeroni de la Murtra i la urbanització de la Vallençana, de cases bastant antigues (hem travessat el Parc de la Serra de Marina) amb una parada de bus a quasi bé cada casa durant tot el camí.\nUn cop a Montcada i Reixac hem agafat la BV-5001 fins a Montornès del Vallès on hem agafat la C-17 fins aquí.\nHo ha fet... l' Arnau Comajoan Cara a les (GMT +1h) 17:43\nEl dia 5, abans d'ahir, vam anar a veure la Cavalcada de Reis, normalment hi anàvem a la de Vic, però l'any passat vam provar d'anar a la de Calldetenes a veure com era i aquest any hi hem tornat. Com a l'any passat, hi vam anar al C/ Barcelona i llavors pel C/ St. Tomàs mentre els reis passaven pel C/ St. Jordi. Els vam tornar a veure al C/ Gran i tot seguit a la Plaça 11 de Setembre on van entrar a l'ajuntament per davant del pessebre vivent. Dins l'ajuntament els reis donaven caramels a tots els nens.\nEl dia després ja ens vam trobar tots els regals al menjador, després vam anar a casa dels avis de Calldetenes i després a casa els avis de Vic on vam dinar i agafar més regals. A la tarda i al vespre va nevar (almenys a Calldetenes), molt més que l'altre dia i avui al matí hem anat pels terrenys de davant de casa (els que s'hi va fer el cros) i pel jardí que hi hem fet un ninot de neu.\nFotos de la cavalcada | Fotos de la nevada\nHo ha fet... l' Arnau Comajoan Cara a les (GMT +1h) 11:49\nAl vespre d'ahir vam anar al nou pavelló del CB Vic, al partit de lliga LEB Or que servia de partit d'inauguració. Era contra Los Barrios, de Cadis. El partit va començar a les 7 del vespre, van fer 2 punts els de Los Barrios, però després el Vic va remuntar i va seguir guanyant fins al final. A la mitja part, guanyava per 15 punts (40-25), però als 3r i 4t quarts el Los Barrios va anar retallant fins que va acabar el partit amb molta emoció 75 a 74 a favor del CB Vic. Els seients eren de molts colors: Blau fosc, gris, groc, vermell, blau clar i taronja. Estadístiques del partit.\nFotos del nou pavelló i del partit\nHo ha fet... l' Arnau Comajoan Cara a les (GMT +1h) 14:44\nAhir es va disputar el derbi català de la segona A de la primerasvolta, a mi m'agraden els dos equips, però volia que guanyés el Nàstic de Tarragona. Abans de començar el partit (que el vam mirar pel Canal 33), deia que guanyaria el Nàstic per 2 o 3 a 1. Però encara millor, van quedar 3 a 0.\nCrònica del partit (del Website oficial del Gimnàstic de Tarragona):\nEl Gimnàstic de Tarragona ja mira cap a dalt. Els granes han guanyat per 3 gols a 0 al Girona, en un gran partit dels de Ferrando, que l'han tingut controlat durant els 90 minuts.\nEl Gimnàstic ha confirmat la bona ratxa i ja en el minut 14 guanyava per 1 gol a 0, gràcies a un gol de Víctor amb el cap, després d'una centrada de Jordi Alba. Amb el gol, els de Tarragona encara han dominat més el joc durant la primera part, mentre que el Girona creava perill a pilota parada.\nEl Nàstic ha ampliat el marcador abans de la mitja part, per mitjà d'un penal xiulat sobre Mingo. L'especialista Jandro no ha fallat i els granes se n'han anat al vestuari amb un clar 2 a 0.\nEl Girona ha sortit més entonat a la segona part i durant els primers deu minuts ha controlat el ritme del partit, però ha notat la falta de pòlvora ofensiva. El Nàstic, mentrestant triangulava i començava a agradar-se. Tal era el joc dels granes que s'han sentit els primers crits d'olés de la temporada al Nou Estadi. I en el 80' ha arribat el tercer després d'una gran jugada personal de Víctor que ha deixat el gol en safata a Mario Gibanel.\nD'aquesta manera el Nàstic encadena 3 victòries consecutives i comença a mirar cap a la zona d'ascens.\nI ara, la crònica de la web del Girona FC:\nEl derbi ha estat intens. El Girona no s'enfrontava al Nàstic en partit oficial de lliga de Segona Divisió des de la temporada 1950-51 i això suposava un al·licient més per als aficionats. Més de dos-cents es van desplaçar ahir al Nou Estadi des de Girona.\nEls de Tarragona han encarrilat el partit ja al minut 15 de la primera meitat amb el gol de Víctor Casadesús. Jordi Alba ha provat de xutar a porteria des de la banda dreta però li ha sortit un misto en forma de centrada involuntària que ha acabat rematant de cap Víctor Casadesús al fons de la xarxa. Amb el marcador a favor, el Nàstic s'ha trobat molt còmode tot i que els de Räul Agné haurien pogut empatar amb una rematada de cap de Serra que Rubén ha refusat a còrner i, sobretot, un gran xut des de fora de l'àrea de Xumetra que ha sortit fregant el pal. Però del possible empat s'ha passat al 2-0. Quan només quedaven cinc minuts per anar al descans, el lateral Mingo s’ha escapolit de Jose que l’ha fet caure a terra quan era apunt a entrar a l'àrea. L’àrbitre però ha assenyalat la falta dins de l’àrea. El penal l’ha transformat Jandro. Amb el 2 a 0 s’ha arribat al descans.\nA la segona meitat, Manga ha deixat el seu lloc a Paco Esteban. El Girona ha avançat línies i ha aconseguit assetjar la porteria rival. Els gironins han anat deixant uns espais que ha aprofitat el Nàstic per jugar a la contra. Quan faltaven 10 minuts per al final, els de César Ferrando han sentenciat el partit amb el definitiu 3-0. Mario Gibanel només ha hagut de rematar una pilota centrada per Casadesús després de superar dos rivals dins de l’àrea. El Nàstic ha acabat el partit amb 10 homes per expulsió de Medina, que la setmana vinent es perdrà el partit de Castelló. El Girona s’enfrontarà la setmana vinent a casa contra l’Eibar.\nHo ha fet... l' Arnau Comajoan Cara a les (GMT +1h) 15:56\nAhir al vespre, ja a l'any passat, a les 7 del vespre vaig anar a córrer la meva primera St. Silvestre Manlleuenca, hi vam arribar a 2/4 de 7 per inscriure'm, una cua gegant per un dorsal fet amb retolador i havent escalfat poquet, a les 7 i 5 minuts, després de la cursa fins a 10 anys, on hi corrien els pares de la majoria de nens, vaig córrer la meva cursa, la d'11 a 14 o 15 anys.\nNomés s'havia de fer 1200 metres fent una volta a un tros de l'Avinguda Roma. Hi va haver nens que van retallar el circuit i es van colar.\nNo sé en quina posició vaig quedar perquè encara no les ha penjat.\nUn cop a casa vam fer un sopar especial com el de Nadal que ens vam fer nosaltres. Al dinar d'avui també hi ha hagut alguna cosa especial.\nFotos de la cursa i el sopar\nHo ha fet... l' Arnau Comajoan Cara a les (GMT +1h) 14:34\nTAMBÉ JA FA UN ANY AQUEST BLOC! (EL DE BLOGGER)


Comença la nova temporada a les instal·lacions esportives municipals - L'Opció\nComença la nova temporada a les instal·lacions esportives municipals\nDimecres, 18 de setembre de 2013 a les 16:45h\nEl Patronat Municipal d’Esports del Vendrell ja ho té tot a punt per iniciar una nova temporada i les noves activitats físiques i aquàtiques que es duran a terme a partir d’ara a les instal·lacions municipals de l’avinguda Camp d’Esports i del carrer Doctor Robert.\nAquesta temporada s’ofereixen prop de 90 activitats adreçades a totes les franges d’edat, des de petits fins a gent gran, i estan dirigides per professionals qualificats. A més, per inici de temporada ofereix una promoció de 2x1 per a noves inscripcions. Fins al 30 de setembre, si s’apunten dos nous abonats només pagaran el 50% de la matrícula i de la quota de setembre.\nSegons el regidor d’Esports, Sergi Teruel, “des de l’Ajuntament volem fer possible que tothom que ho desitgi pugui fer esport al Vendrell. Per això intentem oferir preus reduïts i tarifes especials per a jubilats, aturats, discapacitats, nens i joves”.\nUna de les novetats és el Cross-Fit, una activitat on es prepara tot el cos per superar grans esforços físics, enfortint i tonificant la musculatura i augmentant notablement la capacitat cardiovascular.\nUna altra de les novetats és el Nat-To, una activitat adreçada a un públic que està acostumat a practicar la natació regularment. També s'han programat sessions de Body-Power, adreçades a un públic acostumat a l'entrenament diari i que busca un sistema d'entrenament alternatiu a la sala de fitness. I el Professional-Indoor, una proposta adreçada a totes aquelles persones que practiquen el ciclisme de carretera o muntanya, professionalment o com a afició. Finalment, la dansa del ventre és ideal per a qualsevol dona, no importa quina sigui la seva edat, coordinació física o talla.\nPel que fa a les activitats aquàtiques, les dues piscines cobertes ofereixen cursets de natació i altres activitats d’aigua . Hi ha cursos de natació infantils, tots els dies de la setmana, de les 17 a les 20 h, des dels 5 mesos als 14 anys. Les inscripcions estan obertes fins el 25 de setembre i els preu d’un dia a la setmana és de 25€/mensuals, i 2 dies a la setmana 40€ /mes. El Patronat Municipal d’Esports també ofereix cursos de natació, per adults, gent gran i embarassades.\nPer més informació i inscripcions, els interessats es poden dirigir a qualsevol de les dues instal·lacions esportives municipals, la de l’avinguda Camp d’Esports o les del C/ Doctor Robert.


Llimadures de ferro alineades entorn d'un imant, seguint el seu camp magnètic\nLlei d'Ampère · Camp magnètic · Magnetització · Flux magnètic · Llei de Biot-Savart · Moment magnètic · Llei de Gauss per al magnetisme\nQuan els dipols són dintre del radi d'acció d'un camp magnètic, els dipols magnètics s'alineen de manera que els seus eixos siguin paral·lels a les línies de camp, de la mateixa manera que ho farien les llimadures de ferro en presència d'un imant (vegeu la imatge de la dreta). Els camps magnètics també tenen la seva pròpia energia, amb una densitat d'energia proporcional al quadrat de la intensitat de camp. Al Sistema Internacional d'unitats el camp magnètic es mesura en tesles.\nHi ha tota una sèrie de fenòmens on es manifesten els camps magnètics. Per a la física dels materials magnètics vegeu: magnetisme, imant, ferromagnetisme, paramagnetisme i diamagnetisme. Per als creats pels dipols estacionaris i els corrents elèctrics constants vegeu: Corrent elèctric i magnetoestàtica. Per als camps magnètics creats per corrents elèctrics variables vegeu: electromagnetisme.\nEl camp elèctric i el camp magnètic són estretament relacionats en dos sentits: primer, els canvis en qualsevol dels dos camps poden causar, induir, canvis a l'altre d'acord amb les equacions de Maxwell; segon, d'acord amb la teoria de la relativitat especial d'Einstein, una força magnètica a un sistema inercial de referència pot ser una força elèctrica a un altre sistema de referència i viceversa (vegeu electromagnetisme relativista). Tots dos camps junts formen el camp electromagnètic, que és conegut per ser darrere de fenòmens com la llum i altres ones electromagnètiques.\ncamp magnètic i imants permanents\ncamp magnètic i corrent estacionari\nenergia emmagatzemada en camps magnètics\n2.1 B i H\n3 Representació matemàtica\n4 Camp magnètic i imants permanents\n4.1 Força exercida sobre un imant a causa d'un B no uniforme\n4.2 Parell de forces en un imant a causa d'un camp B\n5 Camp magnètic i corrent estacionari\n6 Energia emmagatzemada en camps magnètics


Deulofeu, un vist i no vist de 88 dies | We Love Barça\nDeulofeu, un vist i no vist de 88 dies\nGerard Deulofeu fracassa al FC Barcelona amb només 88 dies\nCuadrado no entra a la convocatòria contra el Madrid\nBojan, entre els 5 davanters més populars del joc de la Premier\n15 Agost, 2014 - 17:30\nEl 19 de maig del 2014 es feia oficial la tornada de Gerard Deulofeu al primer equip del Barça. Vuitanta-vuit dies després es va confirmar que el jugador marxa cedit al Sevilla de nou.\nAquests són els 88 dies de Deulofeu com a jugador del primer equip del Barça:\nDia 1. Dilluns 19 maig\nOficial. Es confirma l'arribada de Deulofeu a l'equip de Luis Enrique. El de Riudarenes arriba al primer equip del Barça de la mà de Rafinha. Després d'un any a l'Everton, l'extrem torna al Camp Nou amb l'objectiu de convertir-se en una de les peces clau.\nDia 16. Dimarts 3 juny\nPresentació. El jugador es torna a vestir de blaugrana i trepitja el Camp Nou després d'un any a Liverpool. Deulofeu es vesteix amb la samarreta del Barça després que ja ho fes anteriorment amb el Barça B i a les categories inferiors. El jugador confessa sentir-se "molt feliç" i que "he trobat a faltar el Barça".\nDia 62. Dissabte 19 juliol\nRecreativo 0 Barça 1 Primer partit amistós de l'era Lucho. Deulofeu surt de suplent, però a la segona part és un dels homes més destacats. De fet és el jugador que genera la jugada del primer gol.\nParticipació: 45 minuts.\nDia 71. Dilluns 28 juliol\nPrimer dia a St. George's. Primers entrenaments a Birmingham amb gran part de la plantilla. Jornades de doble sessió amb Gerard Deulofeu molt actiu.\nDia 76. 2 d'agost\nNiça 1 Barça 1. Segon partit de pretemporada i Deulofeu torna a ser suplent. L'extrem torna a entrar a la represa i participa durant 45 minuts.\nDia 80. 6 d'agost\nNàpols 1 Barça 0. El tercer partit de temporada genera un punt d'inflexió respecte els partit anteriors. Si Deulofeu havia participat sempre la meitat dels partits, tot i entrar a la segona part, en el partit contra el Nàpols només hi participa durant 15 minuts. Sembla per tant que Luis Enrique comença a "castigar" l'extrem del Barça i així ho explica a la roda de premsa.\nEl dia següent, el de Riudarenes escriu aquest enigmàtic tuit:\nDia 83. 9 d'agost\nHelsinki 0 Barça 6. Si Luis Enrique no estava content amb el jugador, sembla que aquesta va ser l'última oportunitat que Gerard Deulofeu va tenir per convèncer al tècnic asturià. Va sortir de suplent i va tenir 32 minuts per demostrar el que el tècnic li demanava.\nAmb aquesta participació Deulofeu ha sumat 137 minuts dels possibles 360 minuts. És a dir, només ha participat en el 38% dels minuts.\nDia 88. 14 d'agost.\nEs confirma la sortida de Deulofeu del Barça. Luis Enrique li comunica al jugador que no compta amb ell i es confirma la seva cessió al Sevilla.\nGerard Deulofeu marxa cedit al Sevilla\nDeulofeu: "Estic molt content de tornar a casa"\n"Welcome Gerard". La temporada de Deulofeu en 5 moments


CiDE, Author at Hotel Monument Mas Passamaner - Pàgina 3 de 4\nA Mas Passamaner som especialistes en l’organització de tot tipus d’esdeveniments empresarials: congressos, reunions de treball, llançaments comercials, … El nostre compromís inclou des del disseny fins a la posada en marxa de l’esdeveniment, passant per la planificació, coordinació, adequació d’espais , serveis gastronòmics o elecció de formes innovadores de comunicar el seu objectiu. En aquest sentit, tots els aspectes que envolten l’esdeveniment estaran orientats a satisfer les necessitats dels clients més exigents, aportant sempre un valor afegit. Per això comptem amb els espais més exclusius i pràctics, només així el marc del seu esdeveniment es convertirà en alguna cosa diferenciador i distingit. Ens encarreguem de la gestió de tots els elements tècnics i humans que envolten la seva experiència a mida. Serveis professionals adaptats i personalitzats per simplificar la seva reunió. A més, si tria Hotel Monument Mas Passamaner per dur a terme la seva esdeveniment, pot completar aquest amb la nostra completíssima oferta de menús executius o tot tipus de tractaments al nostre experimentat centre SPA, així com tot tipus activitats culturals, esportives i lúdiques. Pot també contactar mitjançant Telèfon: +34 977 766 333 Correu electrònic: comercial@maspassamaner.com Es pot descarregar els nostres diferents menús a continuació: Menú Golden Menú […]\nLa correcta elecció de la gastronomia és una de les peces clau per garantir l’èxit de tota Boda, Bateig, Comunió o Esdeveniment Familiar. En la nostra ambició per convertir en el seu somni en realitat es cuiden tots els detalls i s’ofereix una selecta i variada oferta de plats elaborats amb deteniment, prestant atenció a la composició dels menús que vostè mateix podrà personalitzar al 100%. La qualitat, l’experiència i l’exquisit servei són el nostre segell. Sens dubte, delectarà als seus convidats amb els nostres salons. Es tracta de sales sofisticades i radiants, dignes de ser visitades almenys una vegada i ideals per a un convit que serà sempre recordat pel seu bon gust i romanticisme. El nostre contacte amb vostè comença amb una trucada. A partir de llavors, l’equip comercial de Mas Passamaner, després d’una reunió informal, li oferirà diverses propostes i un pressupost per realitzar el seu esdeveniment, assessorant-li en l’imprescindible.A partir de llavors comença un treball que, durant mesos, realitzarem per i per a vostè. Començant per la contractació de la sala més apropiada i del menú que més s’adapti a vostè, passant per altres nombrosos detalls com fotògrafs, la decoració floral, el DJ, tot tipus d’animacions […]\nby CiDE· desembre 14, 2015· in Uncategorized @ca· 0 comments\nUna de les joies del nostre Hotel Monument Mas Passamaner és el nostre espectacular i exclusiu heliport. Disposem d’acords amb companyies aèries perquè vostè pugui utilitzar els serveis d’aterratge i enlairament des del mateix hotel fins al seu destí, o simplement vostè pot tenir l’experiència de realitzar una excursió aèria recreativa. Podeu veure les dades més tècnics del nostre Heliport al següent enllaç: Dades tècniques Heliport Hotel Més Passamaner\nby CiDE· desembre 14, 2015· in · 0 comments\nConserva tota l’essència de la casa original respectant la seva decoració senyorial, la xemeneia i els finestrals.És el lloc ideal per a retirar-se, per a la lectura o per treballar aïllat. Al mateix temps aquesta sala pot convertir-se en el fabulós restaurant exclusiu “La Gigantea” en què, sota reserva, podrà gaudir del nostre famós menú degustació.\nL’esplanada i zona de jocs per a nens és el nostre major saló exterior. És un espai ampli pensat perquè els més petits puguin jugar amb total seguretat. Gairebé 10.000m2 de gespa pla i sense interrupcions visuals que s’aprofita per córrer, jugar a futbol, passejar o practicar el tir amb arc.\nMas Passamaner compta amb una piscina exterior de disseny. Es troba envoltada de còmodes butaques per prendre el sol i d’una àmplia barra de bar en la qual gaudir dels nostres còctels. A més, per la seva major comoditat, algunes habitacions tenen accés directe a la piscina: la possibilitat de refrescar-vos es troba així a uns pocs metres de vostè.\nTrobi l’assossec i la tranquil·litat que es respira en el nostre jardí, on l’únic soroll que es percep és el cant dels ocellets que hi habiten, aprofiti per fer una passejada relaxant i gaudi del bosc centenari que el compon, els innombrables amagatalls on parlar o llegir seran de la seva total grat.\nby CiDE· desembre 11, 2015· in Uncategorized @ca· 0 comments\nL’Hotel Monument Mas Passamaner disposa de múltiples serveis com són: Heliport, Restaurant, Restaurant Cuina vista de l’Era, Spa, Pàdel, Instal·lacions per a reunions. L’hotel posa a disposició dels seus clients altres serveis, com ara: Bar, Piscina, Biblioteca, Aparcament, Jardí i la nostra Esplanada on els més petits podran gaudir i fer infinitat d’activitats.


ESCOLA VALL DE NÉSPOLA: Muntanyes russes\nAgafes un full i fas 2 files de muntanyes russes amb llapis. Després en els espais que et queden hi escrius el teu nom de formes diferents o iguals, tu tries. El nom ha de tocar a dalt i a baix. Després pintes amb aquarel·les sense tocar el llapis i quan s’asseca ressegueixes el llapis amb retolador.\nPublicat per Escola de Mura a 10:36


Coses, cosetes i xorrades: 07/01/2007 - 08/01/2007\nPublicado por jb500.blogspot.com en 0:20 2 comentaris:\nPublicado por jb500.blogspot.com en 23:38 2 comentaris:\nEs dijous, avui comença la Festa Major, mentre estava al despatx acabant les ultimes declaracions d’impostos, he sentit el prego a la plaça, aquest any a carrec de la societat coral la Lira, 125 anys cantant caramelles per Pascua, el pare hi va cantar quasi 40 anys, i de petit, sempre anava darrera d’ells pasant la barretina, per recollir algun calero per marxar dos o tres dies de vacances.\nVaig intentar seguir els assajos i cantar, ni que fos aquest any, pero va ser imposible, vaig massa cansat I tampoc tinc la veu en condicions, a la segona canço ja sembla que porti dos gots de caçalla.\nA la nit vam pujar al terrat de casa, a veure els focs artificials, mentre preniem una mica de coca de fruita I una copeta de cava, dalt la teulada es veia encara millor, i corria un ventet que s’emportava les cabories, pero no vaig aconseguir que la dona pujes amb mi, aixo de l’escalada ho veu molt lluny encara.\nDivendres festiu, pero no per tots, queden un parell de declaracions per fer I no vull correr el dilluns.\nA la tarda vaig sentint com es preparen els balladors del paga li joan I la cobla va refilant, sempre s’havia ballat al migdia, al sortir de missa de dotze, pero sembla que feia massa sol i hem trencat la tradicio, ara es balla a les 8 del vespre, despres de l’ofici major.\nA casa preferim anar a sopar d’hora, i ens entaulem al restaurant viena, una especie de mcdonalds a la catalana, on segons el the new york times, fan el millor bocata del mon, un pa amb tomaquet amb pernil iberic, decideixo provar lo I realment es bo, no el millor que hagi provat mai, pero es bo.\nDissabte fan la botiga al carrer, on tots els comerciants del poble obren les botigues al carrer, amb bastant exit, potser per que es un dia de rebaixes I liquidacions, I a tots ens agrada tafanejar botigues a bon preu.\nAvui es el gran dia, hem aconseguit organitzar nos , aquesta tarda podrem asistir al nostre\nEs dissabte, a la tarda, fa calor, pero el sol ja va de baixa, son quarts de nou, la cua per comprar l’entrada s’allarga fins mes enlla del hall, mes d’un es quedara sense entrar.\nEntrem amb els dos cotxes dels nanos al claustre, els paradistes preparen les ampolles i els musics acaben les probes de so.\nAmb el ticket ens han donat dues copes, de cristall, grabades amb el logo del patrocinador.\nComença l’espectacle, mentre la nit va arribant, la musica de jazz dansa amunt I avall entre els drings de les copes I la xerrameca de la gent.\nEntre glop I glop, descobrim horroritzats que no hi ha escupidera, cada tast ha d’anar gola avall. Per sort, hi han llesques de pa amb una mica de formatge, hi han entre 9 I 10 paradetes, i cadascuna d’elles te entre 4 I 5 ampolles de vi negre, un parell de rosats, 3 o 4 blancs i algun cava, es imposible fer la volta complerta al claustre i mantenirse dret\nFem un descobriment, un vi rosat, dolç i increiblement aromatic, ben fresc, hi canten els angels.\nProp de les 11 aconseguim sortir del claustre del monestir, amb el cap lleuger I els peus…. no tant\nL’endema diumenge hi ha un dels plats forts de la Festa, el Concurs d’Arrossos, ja portem 27 edicions I el nombre de participants I paelles s’ha estabilitzat, unes 70 paelles de concurs I 1200 persones a la plaça, sota els plataners.\nA les 8 del mati ja estem tots a la plaça, cal posar en marxa tot el concurs I no val a badar, el primer es comprobar si el pa esta torrat I el vi en fresc, despres, com tenim els tomaquets I l’embutit I per acabar, cal comprobr si la cafetera te aigua I el conyac veterano esta preparat per refredar el café.\nDespres de agafar forces, obrim les inscripcions cap alla a les 10 del mati, I sobre les 12 els focs comencen a fumejar, es el moment d’omplir el primer porro de cava fresc.\nEls membres del jurat ja estan colocats I els concursants van portant les seves paelles d’arros, cuinat amb mes o menys encert, pero amb totes les ganes del mon.\nLes puntuacions d’aquest any tenen alguna sorpresa, una de les paelles amb mes tradicio, s’ha cremat, l’arros s’ha engantxat, mentre que la tradicional paella dels trapelles del poble, que no dubten a afegir una bona cervesa a la paella si s’acaba el caldo, resulta que aquest any surt rodona, obtenint el segon premi, a molt pocs punts de la guanyadora, una de les cuineres amb mes experiencia del poble.\nLes paelles es buiden depressa, mentre l’orquestra es prepara, I amb els primers acords del sintetitzador, comença la batalla d’aigua de la font, entre acords de pasodoble.\nUnes hores mes tard descobreixo que estic sota la dutxa, no se encara massa com he arribat aqui, pero recordo vagament que el porro de cava s’anava omplint I buidant a molt bon ritme, mentre l’aigua I el fang protagonitzava la ballaruca.\nAquesta nit sera tranquila, segur!\nAnem a sopar un cuscus I migues manxegues, a ritme de seguidillas I palos de flamenc, despres ens apuntem al correfoc I acabem la festa amb el concert de la centenaria Coral la Lira, mes multicultral que el forum.\nPublicado por jb500.blogspot.com en 23:51 2 comentaris:\nL’ampolla surt disparada, esberlada de dalt a baix per l’explosió del tro de metxa de 3 euros; algunes coses no canvien amb el temps, qui no ha posat un tro dins d’una ampolla?? I qui no ha fet explotar una caca de gos amb una traca de xinos????\nEl policia municipal de l’Ajuntament s’aixeca de la cadira, i hem comenta que potser ja va sent hora de plegar, tot i ser la Revetlla de Sant Joan, son les 3 del mati, i una dotzena de nanos tirant petards es fa notar.\nNois!!, pleguem veles, tothom a dormir!!!\nNomés un mes, només un, porfa!!!\nRes de res, a dormir tothom que encara hem de recollir les restes de la festa del garatge i son les tantes.\nLa plaça va recuperant, de mica en mica, la tranquil·litat nocturna, els plataners respiren amb alleujament, almenys aquest any no se li ha ocorregut a ningú encendre’ls com fa un parell d’anys...\nLa meitat dels nanos esta adormit al arrencar els cotxes, la festa passa factura i estem tots mig adormits, acabem de passar la fregona pel garatge i fem l’ultima copeta de cava al terrat, mentre lluny retrona l’últim coet de la nit.\nAjusto l’hora del despertador a les 6, i decideixo no pensar massa en les poquisimes hores que hem queden per dormir, per sort, la motxilla ja esta preparada de fa dies, demà estreno gats!!!, uns La sportiva mythos!!!\nSon les 7 i un minut i aconsegueixo aparcar just davant de la Sagrada Família, amb les seves grues característiques, mentre alguna colla torna de festa i alguna altra ja porta el banyador i el pareo, d’això s’en diu anar d’hora a la platja.\nFa un aire agradablement fred que hem fa esborronar i m’acosta una oloreta dolça que surt del forn del davant, croissants, magdalenes... però avui no cal, encara tinc l’estómac ple del sopar d’ahir al vespre.\nArriba el Waldo a l’hora en punt, carreguem la motxilla, la corda, els ferros i carretera i manta. Hem quedat amb en Pekas i la Lux, anirem a Banyadores, un sector prop de Cabrera de Mar, granit amb una adherència fantàstica i vies de tots els nivells, quarts i quintillos pels aprenents i alguna via amb mes substància pels megacraks.\nJust passat el peatge hi ha uns 8-10 cotxes parats, els mossos tenen feina en nits com aquesta, i alguns ja tenen posat el “zepo”, la benzina i l’alcohol no formen una bona barreja.\nArribem al pàrking a l’hora en punt, i la furgo ventilador ja esta allà, amb el Pekas preparat per tot, mentre ens posem apunt nosaltres, arriba la Lux i companyia. Tanquem els cotxes, carreguem les motxilles, i anem muntanya amunt; l’aproximació es curta, però la son i el sol comencen a castigar fort.\nEns instal·lem al sector de l’amazonia, i un cop equipats, comencem per una via nova, oberta fa poc, a l’esquerra del tot, bastant llarga i amb una esquerda de dalt a baix que ens fa recordar allò que no sempre lo evident es lo fàcil. Tenim dubtes de que l’entrada per l'esquerda sigui la correcta, però en Waldo aconsegueix superar la sense masses dificultats, mentre en Pekas li fa un reportatge fotogràfic que ni el Cris Sharma.\nDesprès l’intento jo, separat de la esquerda i aprofitant l’adherència, pujo pel dret, els primeres passos son maldestres, estic fred, mig adormit, sense cafè i amb el cap com un bombo, però m’en surto i acabo la via disfrutant, i desprès d’assegurar me a la reunió faig una foto del assegurador, a l’ombra d’unes alzines, així dona gust assegurar.\nEls gats, formidables, potser per lo dolents que eren els vells, però donen una confiança desconeguda per mi fins llavors, i mes amb el granit d’aquí, sembla paper de vidre, si et descuides, et peles els genolls casi sense adonar te.\nAnem fent alguna via mes a la dreta, amb una mica mes de substància, i al final ataco una via que puja pel mig del sector, crec que de grau V+, que acabo resolent, no esta malament per haver escalat dos matins en 6 mesos!!!\nEl sol pica de valent ja i estem suant tots els excessos de la nit anterior, busquem un lloc a l’ombra i ataquem la bossa de bocates, mentre el nano de la Lux ens llegeix uns mortadelos que ha portat, va armat amb una pistola-raig-laser, i ens dona algun ensurt en forma de raig d’aigua desprevingut, però s’agraeix tot el que sigui refrescant. En Pekas i la Lux no han perdut el temps, i s’han dedicat a un 6b+ del costat, extraplomat i amb un pas delicat, al final en Pekas el supera gràcies als poders de la crema de cacauet.\nCasi es l’hora de dinar, i el sol ens ha torrat mes de que seria aconsellable, per tant, decidim baixar fins el poble i hidratar nos convenientment... amb una bona gerra de cervesa. Xerrem una bona estona sota un parasol i cap allà a les dues, marxem a dinar.\nPublicado por jb500.blogspot.com en 18:35 2 comentaris:


Gaizka Porras, judoka alcoià, queda subcampió de l‘european cup d’Udine | ARA Multimèdia\nGaizka Porras, judoka alcoià, queda subcampió de l‘european cup d’Udine\nGran resultat per a l’esportista d’Alcoi, que li ha suposat la convocatòria per al pròxim campionat d’Europa junior a celebrar en la ciutat de Luxemburg entre el 6 i el 12 de setembre.\nDurant els dies 11 i 12 d’agost es va celebrar a la ciutat italiana d’Udine l’última prova del circuit europeu de copes d’Europa de la categoria júnior de judo. En aquesta competició, el judoka alcoià, Gaizka Porras, va ser convocat per a participar-hi per la federació espanyola de judo a la categoria de menys de 60kg.\nGaizka va arribar en bon moment de forma, encara que els resultats no li estaven acompanyant. Per tant, aquesta era una bona oportunitat per a fer una bona competició.\nPorras va començar guanyant en primera ronda per la màxima davant el romanes Andrei Anghel, en la següent ronda va superar l'israelià i es va plantar així en quarts de final, on va derrotar per amonestacions a l'austríac.\nEn semifinals es va enfrontar amb el georgià, un dels favorits. Després d'un combat molt disputat, Gaiza va aconseguir guanyar-lo amb una excel·lent tècnica en la golden score (tècnica d'or).\nJa en la final, no va poder derrotar al francés Romain Valadier, per una xicoteta errada que li va costar el combat. D'aquesta manera va quedar subcampió de l'european cup d'Udine.\nGràcies a aquesta bona competició, Gaizka ha entrat en la convocatòria per al pròxim campionat d’Europa junior a celebrar en la ciutat de Luxemburg entre el 6 i el 12 de setembre.


Àfrica, dia 3. Capacitats (II) | El racó blau\nÀfrica, dia 3. Capacitats (II)\nNo seria just que no anomenés CCBRT (Comprehensive Community Based Rehabilitation in Tanzania) en el nostre tercer dia a Dar es Salaam.\nNo havia llegit gaire coses sobre CCBRT, així que durant el vol cap a Tanzània vaig decidir fullejar els quatre papers que m’havia imprès a casa sobre el projecte. Casualitats de la vida, assegut al seient del meu costat, un metge americà de Boston va veure els meus papers i no va estar-se de dir-me que era un hospital molt conegut, un dels millors per al tractament de les discapacitats físiques. Mai m’han agradat els hospitals, i pensava que aquest tampoc m’agradaria. Però tenia curiositat per saber com podia ser un dels millors hospitals de Tanzània.\nEl dia que hi vam anar ens va rebre en Fredrick Msigallah, amb la seva inseparable cadira de rodes, i el seu amigable somriure. Treballa a CCBRT donant suport i recomanacions als projectes i campanyes que realitza el centre. Per a nosaltres un hospital és gris i trist, i així esperava que fos també la visita. Però l’optimisme que ens va contagiar en Fredrick ens va fer veure les coses d’una altra manera. L’oportunitat de tenir un centre com CCBRT és única: els rics paguen els serveis per tal que els pobres els puguin tenir gratuïts, de manera que tothom pot acudir a l’hospital en cas que ho necessiti.\nPerò tot i els projectes que realitza CEFA, i les facilitats a través de l’hospital CCBRT, la societat tanzana viu encara allunyada de les persones amb discapacitats. Aquesta és una campanya de CEFA, CCBRT i Radar Development, amb el suport de la Unió Europea, per tal d’incrementar l’ocupació entre aquest sector de la població. No us perdeu el vídeo. Després de compartir l’optimisme de tots els qui havíem conegut aquell dia, veient el vídeo al seu costat, va ser impossible no emocionar-se.\nEtiquetes: Àfrica, desenvolupament, Tanzània, Viatges, Young Reporters Against Poverty\n← Àfrica, dia 3. Capacitats\nÀfrica, dia 4. Generadors →


El Barça testeja la Caja Mágica\nEls blaugranes s’han entrenat aquest dijous a l’escenari de l'esdeveniment, un pavelló de més de 12.000 localitats habituat a acollir competicions de tenis, que viurà un cap de setmana intens d’handbol\nEl Barça ha estat el primer equip a arribar a Madrid per a la Copa del Rei d’handbol. El conjunt de Xavi Pascual va arribar dimecres a la nit, i aquest dijous s’ha entrenat ja a l’escenari de la competició. La Caja Mágica acollirà una Copa del Rei que arrencarà el divendres al migdia i que s’allargarà fins al diumenge a la tarda. Els blaugranes han pogut testejar la pista en l’últim entrenament previ al partit de quarts de final contra el Fraikin Granollers (divendres, 20.45 h, Esport3).\nLa Caja Mágica és un pavelló habituat a acollir competicions de tenis, com el Mutua Madrid Open o la Copa Davis. Aquest cap de setmana, però, ha vestit la pista de 40x20 per viure un cap de setmana intens d’handbol amb set partits, a més de la final de la Minicopa.\nAmb una capacitat per a més de 12.000 espectadors, està previst que la Caja Mágica llueixi una bona entrada, després que ja s’hagin venut més de 5.000 abonaments. En aquest escenari, el Barça buscarà revalidar el títol que ja ha aixecat en les darreres sis edicions de manera consecutiva. Per aconseguir-ho, els blaugranes hauran de guanyar tres partits en un marge de 48 hores. Tot un repte per als homes de Xavi Pascual, que, de moment, se centren en el derbi dels quarts de final.


Què hauria passat a Menorca si hi hagués connexió elèctrica submarina?\ndilluns, 24 de juny de 2019 13:53h\nUn equip d'investigadors de l'Institut de Física Interdisciplinària i Sistemes Complexos (IFISC, CSIC-UIB) han simulat quines haurien estat les conseqüències del tall de les línies elèctriques afectades pel cap de fibló que va sacsejar Menorca el passat 28 d'octubre si el cable submarí que ha de connectar la xarxa elèctrica de Mallorca amb la de Menorca hagués estat operatiu.\nSegons les simulacions realitzades, la probabilitat de sofrir una apagada es reduiria considerablement. Curiosament, l'existència d'efectes de cascada a les xarxes elèctriques mostra que en el 8 per cent dels casos la interconnexió submarina hauria pogut propagar la pertorbació del sistema a l’illa de Mallorca, i hauria causat una apagada encara més gran en termes de potència i nombre d'usuaris afectats.\nEl model proposat pels investigadors de l'IFISC (CSIC-UIB) estima que, si el cable submarí entre cala Mesquida (Mallorca) i cala en Bosc (Menorca) ja hagués estat operatiu, un tall simultani de les línies de Dragonera al Mercadal i de Dragonera a Ciutadella hauria ocasionat una apagada significativa només en un 40 per cent dels casos.\nD'aquest 40 per cent de casos en què hi hauria hagut apagada amb el cable d'interconnexió operatiu, els investigadors assenyalen que en un 71 per cent de les simulacions fetes l'impacte de l'apagada, en termes de potència i d'usuaris afectats, s'hauria reduït a menys de la meitat respecte de la situació en què el cable submarí no està operatiu. En canvi, en el 21 per cent de les simulacions l'apagada hauria tengut un impacte similar.\nFinalment, i de forma significativa, en el 8 per cent restant de les simulacions que han donat lloc a una apagada amb el cable operatiu, l'impacte és clarament superior, i el tall de subministrament es propagaria també a l'illa de Mallorca. Aquest efecte s'emmarca en les fallades en cascada: en sistemes altament interconnectats hi pot haver fallades sistèmiques. En aquest darrer cas, malgrat que l'apagada tendria una envergadura més gran, el subministrament a la zona oest de Menorca es podria haver restablert en un període de temps molt més breu, atès que a Mallorca no hi hauria línies destruïdes.\nÉs a dir, segons les simulacions fetes pels investigadors de l'IFISC (CSIC-UIB), el cable submarí hauria pogut reduir enormement l'impacte que el tall elèctric ha tengut sobre els usuaris de l'illa de Menorca. Però no es pot descartar que l'apagada s'hagués propagat en cascada a l'illa de Mallorca i hagués afectat més gent, encara que probablement aquest impacte hauria estat per un lapse de temps més breu, a causa de la major facilitat per restablir el servei.\nAquest estudi l’han realitzat els investigadors Damià Gomila i Pere Colet (IFISC, CSIC-UIB) i Benjamí Carreras (científic menorquí i professor honorífic de la Universitat Carlos III, Madrid).


El tràfic de mercaderies creix un 6,5% al port de Tarragona en els vuit primers mesos de l'any | NacióTarragona\nEl tràfic de mercaderies creix un 6,5% al port de Tarragona en els vuit primers mesos de l'any\nEl moviment a l'agost assoleix els 2,9 milions de tones, un 16,4% més\nper NacióDigital, 20 de setembre de 2019 a les 14:42 |\nEl tràfic de mercaderies del port de Tarragona ha crescut un 6,5% en els primers vuit mesos de l'any respecte al mateix període del 2018, amb 22,3 milions de tones. Segons informa l'Autoritat Portuària, en els darrers quinze anys aquestes xifres només es van superar en els exercicis del 2007 i 2008, amb 24 i 23 milions de tones, respectivament. A l'agost el port ha mogut 2,9 milions de tones, un 16,4% més que el mateix mes de l'any passat. El creixement s'atribueix principalment a l'augment del 14,4% del tràfic de cereals i del bon comportament dels líquids a doll, amb gairebé dos milions de tones.\nAquest sector ha crescut a l'agost un 21,3% respecte al mateix mes del 2018, i un 13,3% més si es tenen en compte els tràfics acumulats durant els vuit primers mesos de l'any –de 12,9 milions el 2018 a 14,7 milions de tones enguany. Dins de la categoria de líquids a doll, el creixement més destacable correspon al grup de productes energètics amb un augment del 21,5%, principalment en productes com el petroli cru, la benzina, el gas-oli i el carbó. També presenten un creixement important els productes químics amb un 77,6%.\nEls productes agroalimentaris segueixen registrant bons resultats, amb un 14,9% de creixement a l'agost. En aquest àmbit destaca el creixement d'un 52,2% del transport de cereals, i l'augment d'un 14,8% del tràfic de fruites, hortalisses i llegums.\nA l'agost el tràfic de vehicles ha crescut un 26,6% respecte al mateix mes de l'any passat. Des de principi d'any, aquest sector acumula un repunt del 13,3% respecte als primers vuit mesos del 2018. En concret, s'ha passat de 181.145 a 204.728 vehicles.\nEconomia, mercaderies, tràfic, Port de Tarragona, Tarragona


Prospera la proposta de la CUP i el PSC en suport al personal de Villablanca\nUn dels acords insta l'Ajuntament de Reus a demanar al departament de Drets Socials de la Generalitat que es reuneixi amb el comitè de vaga\nUna imatge de la concentració dels treballadors al Mercadal, divendres al migdia CGT\nVida Municipal\tReus Digital / GDDCT\nDilluns, 25 Octubre 2021 06:29\nUn cop s'han votat les ordenances i el pressupost de 2022, el ple de l'Ajuntament de Reus d'aquest divendres s'ha aturat uns minuts. Cap a dos quarts de 3 de la tarda s'ha tornat a posar en marxa la sessió, per abordar les propostes i mocions dels grups de l'oposició. La primera, de Cs i que no ha prosperat, promovia l'aplicació de mesures "per minimitzar el soroll que causa el pas del trens i que afecta, sobretot, els habitants de les cases més properes a les vies, com alguns carrers del barri del Mas Abelló i dels Jardins de Reus".\nDesprés, del debat ha tractat una proposta de declaració dels socialistes, per demanar als bancs que "reforcin els seus serveis i mantinguin obertes les oficines" que presten serveis als barris a la ciutat. Des de la CUP, i si bé ha avançat el vot favorable, Edgar Fernàndez ha lamentat que qüestions com aquestes "no tenen recorregut" quan s'aproven en un plenari municipal. Els socialistes no han aconseguit prou suports per validar la seva iniciativa.\nLa vaga a Villablanca arriba al ple\nEncara hi ha hagut una tercera proposta de declaració, aquesta defensada conjuntament per cupaires i socialistes, per exposar la situació laboral del personal de Villablanca, en vaga. Ha tirat endavant pel suport del govern municipal.\nCal recordar que ha estat al migdia quan desenes de treballadors de l'empresa, que pertany al grup Pere Mata, s'han concentrat a l'exterior de l'Ajuntament per fer sentir la seva veu. Ha exposat els motius la portaveu independentista, Marta Llorens, qui ha alertat que si no es troba una solució al conflicte, els professionals arribaran a una "situació límit".\nEn aquest sentit, el text plantejava tres punts d'acord. El primer, que l’Ajuntament de Reus reconegui la tasca dels treballadors de Villablanca i mostri el seu suport a la seves reivindicacions; el segon instava el consistori a reclamar al departament de Drets Socials de la Generalitat que es reuneixi amb el comitè de vaga de Villablanca; i el tercer, que des de l'Ajuntament es promogui, a través del Govern de la Generalitat, un procés d’anàlisi de l’aprovisionament i la gestió del Servei de Salut Mental arreu del principat dins del marc de la Comissió sobre Salut Mental i Addicions, creada el passat juny de 2021.\nDes del govern, la regidora Mariluz Caballero ha assenyalat que es dona suport "al dret de reivindicació" del personal i ha recordat que hi ha una negociació entre l'empresa i el comitè per resoldre la situació, tot confiant que "aviat" hi hagi els resultats esperats. Llorens ha apuntat després que tot plegat "no sigui un copet d'esquena a les treballadores per part del govern".\nFinalment, i pel que fa a les mocions, n'hi ha hagut tres. La primera, de Cs, proposava que des del consistori reusenc se cedeixin locals i espais a les entitats veïnals que no tenen seu pròpia, no ha prosperat. La segona, del PSC, ha proposat la millora dels parcs, jardins i zones verdes del terme, tampoc.\nL'última, de la CUP, s'ha centrat en la situació del personal a les empreses municipals i ens dependents de l'Ajuntament. En aquest cas, l'únic punt d'acord proposava crear una comissió de treball entre comitès d’empresa, presidències d’empreses municipals, fundacions, organismes autònoms i la regidoria de Recursos Humans "per tal d’afrontar els conflictes laborals actuals". No ha tirat endavant.


Petites gotes fredes tremolant. Roger Casero Gumbau. Girona: Si prenem mal, correm cap al Trueta!\nSi prenem mal, correm cap al Trueta!\nD'aquí uns anys, quan el nou Hospital Doctor Josep Trueta sigui una realitat, els cronistes podran fer una cronologia precisa de tots els estira i arronsa que la ubicació d'aquest hospital ha generat aquests darrers anys, ben segur que llavors dècades, entre els ajuntaments de Girona, Salt i Sarrià de Ter!\nEl penúltim episodi l'hem viscut aquests dies, arran de la proposta de l'alcaldessa de Girona amb l'oferiment d'uns terrenys al sector de Domeny, a tocar del nou accés de l'autopista. Aquest oferiment, la "millor ubicació" segons l'alcaldessa, el va fer després que el president del Col·legi de Metges de Girona defensés que el nou Trueta es construeixi al costat de l'hospital de Salt.\nI en aquesta pugna entre Girona i Salt no hi podria faltar, naturalment, el tercer en discòrdia, Sarrià de Ter, fins ara (?) aliat de Girona doncs fins ara (?), tal i com va recordar l'alcalde sarrianenc, reaccionant així al darrer oferiment de l'alcaldessa, el que es preveia era que el nou Trueta, de quedar-se a Girona, es construís al costat de l'existent, i just a tocar del Campus de la Salut, previst en uns terrenys majoritàriament del municipi de Sarrià de Ter; de fet hi ha un acord entre Sarrià de Ter i la Universitat de Girona en aquest sentit.\nLa novetat d'aquest penúltim episodi és que, conscient o no, Girona presenta una proposta sense comptar amb Sarrià de Ter, i això sí és un canvi significatiu del que, ben segur, a Sarrià de Ter prenem nota!\nGirona, Salt, Sarrià de Ter, el Col·legi de Metges, la Universitat de Girona... tots plegats s'aniran creuant declaracions i propostes fins que qui hagi de decidir, el Departament de Salut de la Generalitat de Catalunya, es decideixi; però de moment no sembla tenir gens de pressa, ans al contrari, doncs per començar no deu tenir ni tan sols pressupost!\nMentre Salut no es mulli (no en té ni necessitat ni ganes, va fent la viu-viu i la gara-gara amb i a tothom) la resta ja poden anar fent pressió amb declaracions, propostes, contradeclaracions i rèpliques... I si pel camí prenem mal, correm cap al Trueta, les urgències del qual precisament aviat es reformaran, que per reformes sí hi ha pressupost!\nL'actual Hospital Doctor Josep Trueta celebra enguany el 60è aniversari, i pel que sembla en celebrarà, en aquest mateix espai i edifici, molts més!\nPublicat per Roger Casero Gumbau a 14.11.16\nEtiquetes: 2016, facultat medicina, girona, hospital josep trueta, política, salt, salut, sarrià de ter\nEl Loquillo més formal\nPedro Sánchez, el socialista incòmode\nFidel Castro, mite o llegenda?\nMinuts Musicals retrobats amb The House of Love i ...\nEl vídeo de la setmana: #GivingTuesday, la inigual...\nEn Pau descansa\nCal el Dia de la Infància?\nMinuts Musicals retrobats amb Isao Tomita i "Arabe...\nEl vídeo de la setmana: la Carmina de l'anunci de ...\nPSC i PSOE, un matrimoni en crisi\nLa política és una merda? No, només un merder!\nMinuts Musicals retrobats amb Leonard Cohen i "I'm...\nEl vídeo de la setmana: Like my addiction\nTrump, president electe\nMoltes gràcies per aquest moment!\n"Trumpera" electoral: som el que votem?\nQue la detinguin!\nMinuts Musicals retrobats amb Xesco Boix i "La bic...\nEl vídeo de la setmana: La bicicleta personalitzad...\n10 anys d'Incorpora Girona: ho celebres amb nosalt...\nGràcies Gabriel Rufián!\nFins quan perdurarà viu el nostre record?


La sessió ha tractat la transformació digital, el relleu generacional, l’economia, la gestió i la comunicació, entre altres. Font: Xarxanet\nEl webinar ha combinat una part més acadèmica amb l’aportació d’eines i recursos per a les entitats. Font: Xarxanet\nXarxanet ha posat en marxa un nou cicle de webinars que pretenen donar resposta a diverses inquietuds que tenen les entitats en aquests moments de canvi. La primera sessió, amb el títol ‘Reptes de les entitats en l’era post Covid-19’, ha anat a càrrec de Joan Rosinach, de la Fundació Pere Tarrés. El webinar ha servit per desgranar quines poden ser les claus perquè el tercer sector gestioni de la millor manera possible la incertesa del present, des de les necessitats i urgències i fins a les prioritats.\nEls reptes exposats han tractat diferents temàtiques, des de la transformació digital, el relleu generacional, l’economia, la gestió i la comunicació, entre altres. L’objectiu principal d’aquest primer webinar del cicle ha estat aportar una visió global del context actual per donar algunes pistes sobre quin pot ser el futur a què s’enfronta el tercer sector català. En aquesta línia, s’ha posat de manifest la necessitat de passar a l’acció en alguns àmbits perquè la crisi s’està acarnissant amb moltes persones, especialment els col·lectius més vulnerables.\nEl ponent ha manifestat que el webinar és fruit del treball que, des de l’esclat de la pandèmia, s’està duent a terme des del Departament de Consultoria i Estudis de la Fundació Pere Tarrés, i que ha servit per copsar quin és l’estat en què es troba el tercer sector del país en aquests moments. La sessió ha combinat una part més acadèmica amb l’aportació d’eines i recursos que poden servir a les entitats per començar a processar la informació i posar fil a l’agulla en alguns temes.\nWebinar, Direcció i gestió ONG, gestió del voluntariat, treball en xarxa, formació en línia


#27S2015: Teresa Forcades - Procés Constituent\n#27S2015: Teresa Forcades\nWritten by Teresa Forcades i Vila on Dissabte, 31 Gener 2015. Posted in Multimèdia\n#27S2015: Marta Sibina\nUn full de ruta per guanyar les eleccions\n#27S2015: Arcadi Oliveres\nÉs monja benedictina al Monestir de St. Benet de Montserrat.\nNeix el 1966 a Barcelona on estudia medicina.\nEl 1992 marxa als EEUU per realitzar l’especialitat de medicina interna a la Universitat de Nova York a Buffalo i els estudis teològics corresponents al Màster of Divinity a la Universitat de Harvard.\nVa entrar al monestir l'any 1997.\nÉs doctora en Salut Pública per la Universitat de Barcelona amb una tesi sobre les medicines alternatives (2004).\nLlicenciada en teologia fonamental (2005) amb una tesi sobre el misteri de la Trinitat (“La Trinitat, avui”; PAMSA, 2005).\nEl 2008 es doctora per la Facultat de Teologia de Catalunya amb una tesi sobre el concepte de persona en la teologia trinitària clàssica en relació a la noció moderna de llibertat com autodeterminació.\n"Els crims de les grans companyies farmacèutiques" (Quaderns Cristianisme i Justícia, 2006 nº 146, en català, castellà i anglès)\n"La teologia feminista en la història" (Fragmenta, 2007).\n"Ser persona, avui" (Publicacions de l'Abadia de Montserrat, 2011)\n"Converses amb Teresa Forcades" Eulàlia Tort (Editorial Dau, 2012)\nHa realitzat la seva investigació de postdoctorat a la Universitat Humboldt de Berlín a Alemanya a fi d’aprofundir el diàleg entre la noció teològica de persona i les nocions de subjectivació de certes antropologies contemporànies (ex. Lacan, Zizek, Boyarin).\nActualment prepara un llibre sobre la medicalització.


Piqué aposta pel fitxatge de Jordi Alba: "Està per jugar a un equip gran"\nEl central del Barça diu que no ha parlat amb el jugador del València sobre el seu possible canvi d'aires aquest estiu perquè no el vol pressionar\nEFE Gniewino (Polònia) Actualitzada el 08/06/2012 15:46\n260x366 Gerard Piqué, durant la roda de premsa amb la selecció espanyola / JASPER JUINEN / GETTY IMAGES Gerard Piqué, durant la roda de premsa amb la selecció espanyola / JASPER JUINEN / GETTY IMAGES\nEl central del Barça Gerard Piqué ha elogiat el nivell del lateral esquerre del València Jordi Alba i ha assegurat que "està per jugar a un gran equip".\nPiqué no ha ocultat la seva sorpresa per un jugador pel qual està interessat el Barça. En els primers entrenaments a Gniewino, abans de l'estrena a l'Eurocopa 2012, l'ha sorprès la qualitat de Jordi Alba. "És un jugadoràs. M'he quedat sorprès perquè l'havia vist en diversos partits de Lliga i quan em vaig enfrontar a ell, però aquí en els entrenaments està volant. És una bala. És molt petit i hàbil. Sap defensar i atacar", ha analitzat.\nEl central català ha reconegut que prefereix no tractar el tema amb Jordi Alba però sap el desig del seu company de selecció: "El veig amb nivell d'estar en un gran. El València és un gran equip però potser busca alguna cosa més".\n"He parlat poc amb ell, no li poso pressió perquè vingui al Barça perquè ha de tenir la llibertat per decidir si vol venir o anar a un altre equip, però té nivell per jugar en qualsevol equip del món. Ara se centra en l'Eurocopa i posteriorment decidirà", ha sentenciat.


Gegants de la Roca del Vallès: d’agost 2010\nQueden quinze dies per la Festa Major de la Roca!\nJa queda molt poc per celebrar la festa gran de la Roca, d'aquí dues setmanes estarem neguitosos a punt per ballar i fer molta gresca en el cercavila d'inici de festes, i és per això que des de la Colla estem treballant molt dur per poder oferir un bon espectacle, amb uns vistosos cercaviles i els nostres millors balls a plaça.\nAquest any estem més actius que mai, participant en quasi tots els dies de festa, tant en cercaviles, tallers, ofrena de l'11 de setembre i la nostra XXa Trobada de gegants, de la qual tenim el plaer de presentar-vos el seu cartell!\nSeguiu el nostre bloc perquè anirem penjant novetats i notícies relacionades amb la festa. No ens perdeu el fil! :)\nEls gegants de la Roca visitaran Santa Perpetua de Mogoda\nEl mes de setembre serà intens i carregat d'activitat per l'Odó, l'Emma, en Jofre i els membres de la Colla. Començarà amb la visita a la localitat vallesana de Santa Perpètua de Mogoda on, en Bernat i la Perpètua ens rebran per passejar pels carrers de la seva vila. Serà el proper diumenge 5 a la tarda.\nUn cop tornats de la visita, els nostres gegants descansaran per agafar forces i poder celebrar, uns dies més tard, la Festa Major de la Roca en les millors condicions. De ben segur que serà un mes ple d'emocions, alegries, gresca i xerinola!\nVisita a Santa Coloma de Queralt\nJa podeu veure les fotografies de la visita dels nostres gegants a la vila de Santa Coloma de Queralt.\nHa sigut una bona diada gegantera i en Lluís i la Coloma ens han acompanyat a passejar pels bonics carrers de la seva vila.\nMoltes gràcies per la vostra hospitalitat!\nUs esperem a la Roca el proper 12 de setembre!\nMarxem de visita a Santa Coloma de Queralt\nEl proper dissabte 21 d'agost, l'Odó i l'Emma visitaran la vila de Santa Coloma de Queralt, on ens rebran en Lluís i la Coloma i ens convidaran a passejar pels carrers de la seva població, juntament amb els gegants de Montbrió del Camp, Rocafort de Queralt, l'Hospitalet de Llobregat "Drac D’Or", Esplugues de Llobregat, Almoster, Juneda, el Calçot de Valls, Amics dels Gegants de Montblanc, l'Hospitalet de l’Infant, Olesa de Montserrat, les Borges Blanques, Mora la Nova, La Riba i Lliçà d'Amunt.\nLa visita començarà a 2/4 de 6 de la tarda, al Passeig de la Muralla, i a 2/4 de 7, tindrà inici el cercavila.\nBall realitzat amb els gegants de Montornès del Vallès\nEls gegants de la Roca visitaran Santa Perpetua de...


Massamagrell es prepara per a la 10 KM Verge del Pilar – RiberaTV\nLa carrera, que se celebrarà el diumenge 10 d’octubre, s’organitza en col·laboració amb la Guàrdia Civil i el recaptat es destinarà íntegrament a la AECC\nDiumenge que ve 10 d’octubre, Massamagrell acollirà la 10 KM Verge del Pilar, una carrera organitzada en col·laboració amb la Guàrdia Civil amb finalitats solidaris per a l’Associació Espanyola Contra el Càncer.\nEn la reunió preparatòria de la carrera que mantingut l’alcalde de Massamagrell i regidor d’esports, Paco Gómez, amb membres de Protecció Civil, Guàrdia Civil, Policia Local i els serveis municipals, es van determinar els horaris, recorreguts i necessitats per a la correcta realització de la prova, que donarà principi a les 9.30 hores del matí, i amb un recorregut molt similar al de la tradicional 15K.\nEn paraules de Gómez: “Les carreres de la Verge del Pilar es vénen desenvolupant des de fa uns anys en diferents modalitats, sobretot en categories infantils. En algunes edicions s’ha fet fins i tot per parelles, i enguany servirà de preparació per a la gent que està preparant-se per a altres carreres amb major recorregut, a més de per a començar a recuperar la normalitat en aquesta mena de proves”.\nLes inscripcions adultes es troben obertes, fins al dijous 7 d’octubre a les 23.59 hores, en https://bit.ly/3eaahic per un preu de 5 euros, en el qual s’inclou la borsa del corredor amb una samarreta i altres productes.\nMassamagrell es prepara per a la 10 KM Verge del Pilar added by Ribera Televisió on 1 octubre, 2021


EcoConcern · Innovació Social: RAI i EcoConcern Innovació social. Presentacions i propostes de participació entre entitats\nRAI i EcoConcern Innovació social. Presentacions i propostes de participació entre entitats\nAquest dimarts 2 de febrer, a les 19:30h,\nCol·loqui i presentació dels projectes de RAI i ECOCONCERN INNOVACIÓ SOCIAL\nCom ja sabeu. Fa poc que compartim despatx i local amb l'associació RAI (projectes per a la transformació social) situats al carrer Carders núm. 12. Volem conèixer millor que és el que fan a la seva associació i aprofitar també per explicar-hi que fem a la nostra i presentar les nostres activitats pel 2016. També reflexionar que tenim en comú i com podem col·laborar entre nosaltres i pot ser amb altres entitats del Barri. Per això ens acompanyarà un dels seus coordinadors.\nJa podeu veure el vídeo de l'ultima xerrada complerta sobre paradisos fiscals en: http://elracodeldebat.blogspot.com.es/2016/01/els-paradisos-fiscals-la-seva-genesi-i.html#\nInscripció gratuita Oberta 2016-\nCurs d’Introducció a l’economia alternativa a càrrec de Raúl García Duran (economista) amb el programa al següent enllaç: http://elracodeldebat.blogspot.com.es/p/cursos.html\nTambé aprofitem per informar-vos que s'estan penjant algunes xerrades en el nostre canal de so i ja es poden escoltar en línia https://soundcloud.com/ecoconcern/sets/xerrades-ecoconcern-innovaci


2a EDICIÓ JORNADA SALUT MENTAL I JO - 10 MIRADES DE FUTUR - Somvia\n10 Mirades de Futur\nEl divendres 17 de Gener 2020 el Grup SOM VIA organitza a la seu del Col·legi de Metges de Barcelona la segona edició de la Jornada Salut Mental i Jo sota el títol 10 Mirades de Futur. La Jornada té la voluntat de normalitzar i sensibilitzar sobre la malaltia mental, així com reivindicar el rol de la primera persona, la importància de la prevenció, la recuperació i el fet que la salut mental és avui una qüestió col·lectiva que afecta a tothom.\nL’edició d’aquest any coincideix amb el 25è aniversari del Grup SOM VIA, una ocasió per donar un pas endavant a la mirada panoràmica de la malaltia, potenciar vincles i emocions.\nL’acte serà conduït per la periodista, llicenciada en psicologia i doctora en comunicació, Silvia Cóppulo i consta de dues parts. En una primera part, la presentadora establirà una conversa amb protagonistes del món de la comunicació, l’educació i la cultura, que compartiran la seva visió, vivència i percepció sobre la salut mental, la prevenció i la recuperació.\nLa segona part de la Jornada la liderarà la Dra. Rosa Casafont, metge, especialista en neurociències i salut laboral i formadora d'equips professionals en els àmbits de salut, educatiu i social.\nLa Jornada és oberta a tothom, tot i que està particularment dirigida a estudiants, professionals i directius de l’atenció social i sanitària en l’àmbit de la salut mental.\nEl bé comú és indivisible, és allò que suma i que construeix comunitat. Les idees neixen de compartir, de creuar mirades, del treball en equip. Neixen d’incorporar, de decidir. I així és com neix 10 Mirades de Futur per la salut mental, una metodologia participativa que coordina el Grup SOM VIA entre alumnat de diferents Centres Educatius de Barcelona, persones amb diagnòstic i professionals i que acumulen els continguts recollits en diferents sessions de treball. Són deu qüestions que ens poden sorgir a qualsevol de nosaltres al llarg de la nostra vida.\nLa segona edició de la Jornada Salut Mental i Jo gira al voltant d’aquestes 10 mirades, 10 idees, 10 reflexions. Des de l’optimisme, en clau d’inclusió, de normalització, de fer partícip a tothom de la salut mental. Per preservar-la, per defensar-la, per millorar-la. Perquè és una responsabilitat individual, però també col·lectiva.\nEns fixem en la prevenció, en la recuperació, en un enfocament en salut mental que situa la persona com a veritable protagonista del seu procés terapèutic i que impulsa el creixement personal i l’autocura. Es tracta d’una recuperació des del punt de vista clínic, però també des de la convivència amb un mateix, els símptomes, afrontant la vida perquè sigui el més satisfactòria possible en un procés continu de superació.\nAtendre, recapitular, analitzar i valorar les experiències passades del Jo. Cultivar l’esperança, avançar a partir d’altres experiències de recuperació, acceptar la situació, autogestionar amb voluntat, descobrir activitats que ens fan sentir bé, exercir la nostra autonomia, estructurar el temps, viure amb hàbits saludables, construir una identitat com a ciutadà de ple dret.\nI tot això involucrant comunitat i societat. Impulsant un canvi de mirada cap el futur de la salut mental.\nAra fa 25 anys que el Grup SOM VIA iniciava la seva activitat com a entitat social orientada a acompanyar i atendre persones en situació de vulnerabilitat mitjançant la gestió i provisió de serveis personalitzats i integrals.\nEns fonamentem en l’excel·lència, el respecte i la identitat, perquè la nostra raó de ser és la persona, la seva promoció personal i social així com el compromís de treballar per una societat on tothom sigui considerat en condicions de plena igualtat.\nEl Grup SOM VIA actua en un ventall d’àrees i serveis a través de:\n**Fundació Via Activa està orientada als serveis per a gent gran i persones amb diagnòstic en salut mental i ofereix els següents Serveis i Programes:\nResidència Avis en Família: per a gent gran que té un nivell d’autonomia reduïda per al desenvolupament de les activitats de la vida diària.\nLlar Residència Salut Mental Mascaró: per a persones amb malaltia mental i problemàtica social, menors de 65 anys en el moment d’accés al servei.\nServei d’Acompanyament a la Vida Independent, per a persones amb malaltia mental que viuen a la seva pròpia llar amb l’objectiu de possibilitar un desenvolupament autònom en totes les esferes de la seva vida quotidiana (llar i comunitat).\nPrograma Ments Despertes. Programa formatiu adreçat als centres educatius per a la prevenció i promoció de la malaltia mental i trencar estigmes. L’eix central són les ponències, tot i que hi ha altres accions com visites als recursos o el Concurs de Cinema.\nPrograma Aprenentatge i Serveis a la Comunitat (APS). Una proposta curricular que combina servei comunitari i aprenentatge acadèmic. És una eina que permet a l’alumnat formar-se i treballar sobre les necessitats reals de l’entorn comunitari.\nPrograma Canvi d’Aires. Capacitació i aprenentatge d'habilitats quotidianes per a facilitar a les persones amb discapacitat la possibilitat de viure de la forma més autònoma possible. Persona, necessitats, desitjos i preferències són el centre.\n**Fundació Via Assistencial, dedicada a persones amb discapacitat intel·lectual i autisme (TEA) a través d’un nou equipament a Nou Barris, el Centre Residencial Viladrosa (actualment en darrera fase de construcció) que inclou:\nLlar Residència Viladrosa.\n**Fundació Viaclara, una entitat tutelar per a persones amb trastorn mental, gent gran i persones amb discapacitat amb la capacitat d’obrar judicialment modificada.\n**SOM VIA Consultoria social i formació. Servei personalitzat de consultoria, acompanyament i formació per afavorir l’apoderament de les organitzacions i les persones en processos d’innovació i millora contínua.\nEn dades de 2018, el Grup SOM VIA arriba a impactar en la vida de 1.479 persones.\nCarrer Natzaret, 119-129\ninfo@somvia.org - www.somvia.org\n2ª Edició Jornada Salut Mental i Jo\nLloc: Col·legi de Metges de Barcelona (Pg. Bonanova, 47 - 08017 Barcelona)\nLa Jornada serà presentada i conduïda per la periodista, llicenciada en psicologia i doctora en comunicació, Sílvia Cóppulo\n09:00h -09:30h Acreditacions\n09:30h-10:00h Inauguració i Benvinguda\nAcció d'obertura: Calma i lluita*\nSra. Meritxell Benedí, directora general de Serveis Socials del Departament de Treball, Afers Socials i Famílies de la Generalitat de Catalunya.\nSra. Carmen Armengol, presidenta Fundació Viaclara i cofundadora Grup SOM VIA.\n10:00h-11:30h Vídeo "10 Mirades de Futur"\nConverses; Com prevenir i recurperar la salut mental en primera persona\nDra. Sílvia Coppulo, periodista, llicenciada en Psicologia i doctora en comunicació.\nCoral Regí, directora escola Virolai.\nRicard Ustrell, periodista i director de "Planta baixa" de TV3.\nStefania Chaparro, estudiant, Premi al Millor Curtmetratge del II Concurs de Cinema Ments Despertes 2019,\ni Pol Parreño i Guillem Martínez, estudiants, perceptors ponències Ments Despertes.\nTània Sarrias, actriu i autora del llibre No et rendeixis.\nActuació musical en directe, estrena "Mons comuns"*\n12:15h-13:45h La mirada de la Dra. Rosa Casafont per saber: Què FER per SER “motor” de benestar i salut\nDra. Rosa Casafont, metge, especialista neurociències i salut laboral. Formadora d’equips professionals en els àmbits de salut, educatiu i social.\nHble. Sra. Alba Vergès, consellera de Salut de la Generalitat de Catalunya.\nSra. Carmen Armengol, presidenta Fundació Viaclara i cofundadora del Grup SOM VIA.\nVídeo "25 anys Grup SOM VIA"\n*Actuacions artístiques a càrrec de Nacho Melús (veu), Guille Vidal-Ribas (dansa) i Meritxell Nedderman (piano).\nUn cop hi arribes, al darrera de l'edifici del COMB, disposes del pàrquing Dr. Roig i Raventós, on hi ha condicions especials d'aparcament per a col·legiats. Consulta-les a la persona que t'atengui.\nAdreça: Carrer Dalmases 76-B. (08017 Barcelona).\n70, H4, V11, V13.


A Montuïri, Bauçà pren el relleu a Matas\nJ.Socies | 29 juny 2010\nOnze anys després d'agafar la vara de batle de Montuïri, el membre del PP Gabriel Matas (1966) passa el relleu a qui durant els darrers set anys ha estat un home important dins el seu equip de govern i qui en els darrers anys ja exercia com a batle a l'ombra, Jaume Bauçà (1972).\nMatas entrà a l'Ajuntament de la mà de Joan Antoni Ramonell i ha aconseguit la majoria absoluta amb el Partit Popular en les tres darreres eleccions municipals, un fet que li ha permès governar la Sala amb la força de la majoria amb sis dels onze regidors.\nA darrere, deixa un bagatge de fites aconseguides que li recordà Bauçà en el seu discurs, com "la millora d'instal·lacions esportives, la residència, l'asfaltatge de camins, l'escoleta 0-3 anys, la millora del cementeri, l'ecomuseu del molinar i el conveni que va fer que Son Forners passàs a ser municipal". Matas s'acomiadà de la batlia tot encoratjant el nou batle, Jaume Bauçà, a "continuar amb la feina feta i aconseguir un poble millor".\nPer la seva banda, Jaume Bauçà entrà dins la política municipal el 2003 arreplegant l'herència del seu pare, que ja va ser tinent de batle de la Sala en els anys noranta. Bauçà arriba a la Casa de la Vila un any abans de les properes eleccions municipals i com a president del PP local, i segurament com a futur candidat a la batlia. En el seu discurs, a més d'agrair la feina del seu antecessor i el suport de la família, va voler destacar que "el sacrifici, el treball honest, la vocació de servei cap als altres, la participació de la gent i escoltar aquelles veus no sempre conformes amb les tasques de govern continuaran sent els fonaments d'aquesta casa amb l'objectiu de fer que el municipi sigui un lloc de cada dia millor i capaç d'afrontar els reptes del futur". Això, en una sala de plens farcida d'amics i polítics.


La formació en la Reanimació Cardiopulmonar Bàsica (RCPB) en l'Ensenyament Escolar Obligatori als Centres Educatius de Balears una necessitat urgent. - Aula Balear\nLa formació en la Reanimació Cardiopulmonar Bàsica (RCPB) en l’Ensenyament Escolar Obligatori als Centres Educatius de Balears una necessitat urgent.\nEn nom de la Societat de Pediatria Balear (SOPEBA), societat que avala i participa activament en la realització de la Primera Jornada de Promoció de L ́RCP dels Illes Balears el dia del proper 19 de maig, volem fer les següents consideracions:\n1º La SOPEBA com altres organitzacions científiques pediàtriques, com l’Associació Espanyola de Pediatria i el Grup Español de Reanimació Cardiopulmonar Pediàtric i Neonatal, recolza activament la realització de l’esdeveniment, des del punt de vista d’assessoria científica, organitzatiu, de difusió i aportant il·lusió, treball i recursos humans i materials.\n2º La realització d’aquest esdeveniment no pot ni ha de quedar-se només en un intent de conscienciar de la seva necessitat i donar difusió social a la RCPB, hauria de ser una oportunitat per posar de manifest la necessitat de formar en RCP Bàsica a tota la població, com a mitjà demostrat més eficaç i eficient per disminuir la important morbimortalidad atribuïble a la parada cardiorrespiratòria. Com demostren diversos estudis i experiències internacionals, si aconseguim que les persones que presencien una parada estiguin formades per detectar-la precoçment, iniciïn de forma immediata les maniobres de reanimació i demanin ajuda sanitària de forma precoç, podem aconseguir que la supervivència sense seqüeles greus en els nens i els adults que sofreixen una parada cardiorrespiratòria, sigui fins a en 5 vegades major. No obstant això amb freqüència els testimonis de la parada no inicien una reanimació cardiopulmonar immediata o no saben com realitzar-la.\n3º Hem de posar sobre la taula, tal com s’expressa en el document tècnic de l’esdeveniment, en el qual hem participat, que la millor forma per realitzar aquesta formació en RCP bàsica en tota la població, és la seva implantació formal durant el curriculum escolar de formació obligatòria als centres educatius. Tal com recull la LOMCE ("coneixement i aplicació de Primers auxilis" ja des d’Educació Primària, Reial decret 126/2014, de 28 de febrer, pel qual s’estableix el currículum bàsic de l’Educació Primària), com succeeix en altres països del nostre entorn proper com Portugal, França o Itàlia, i tal com recomana tant l’OMS i com l’ERC (European Resuscitation Council), amb la seva campanya "Kids Save Lives". El lloc més apropiat per aconseguir aquest aprenentatge i canvi de comportament universal són els centres educatius, perquè és el mitjà pel qual passa obligatòriament tota la població, perquè és el lloc especialitzat en l’ensenyament d’aptituds i actituds, perquè s’adquireix en una edat òptima per absorbir tot l’aprenentatge i expandir-ho de forma entusiasta.\nPer a això probablement el mitjà més eficient, és la formació per instructors especialitzats en RCP de professors (docents) referents en RCP, i que siguin aquests els que difonguin després la formació als seus alumnes, tal com s’ha demostrat en experiències prèvies dins i fora del nostre país. És un mètode eficaç i a un cost molt baix, ja que la formació la realitza el propi professorat format prèviament, dins de les hores lectives del pla formatiu escolar. El cost del material necessari és mínim i, si és necessari, es podrien aprofitar amb aquest objectiu els maniquís de RCP adquirits per a l’esdeveniment. En aquest sentit actualment el nostre grup de RCP pediàtrica està realitzant un projecte pilot de formació en RCP dels alumnes d’ESO a través de la formació dels professors en un centre escolar de Palma, Aula Balear, que pot ser un exemple a seguir en el nostre mitjà.\nCreiem que és una nova oportunitat de col·laboració i coordinació ens Salut i Educació, que pot permetre que, a través de l’educació en Salut, un dels aspectes de la qual és l’ensenyament de RCP a la població, millorin els nivells de salut de la nostra població, i es minimitzin els problemes i els costos del sistema sanitari.\nPer això animem a la Consellería de Salut, i a la de Educació a posar-se d’acord i prendre una iniciativa pionera a Espanya, abordada en altres Comunitats Autònomes com Galícia o Catalunya, i recollida implícitament en la LOMCE: incloure en l’ensenyament obligatori la formació en RCP bàsica, i per a això poden comptar amb el nostre suport, assessoria, col·laboració tècnica, i treball; i segur, que també el de moltes altres organitzacions científiques i professionals, en un projecte tan necessari com a urgent.\nJuan Carlos de Carlos Vicente\nPresident de la Societat de Pediatria Balear.\nCoordinador del Grup Español de Reanimació Cardiopulmonar Pediàtrica i Neonatal a Balears.